**KISKŐRÖS VÁROS KÉPVISELŐ-TESTÜLETE**

4-16/2023. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2023.november 22-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Horváth János, Kudron Tamás, Nikléczi Gábor, Pethő Attila, Pohankovics András, Szedmák Tamás, Ungvári Ferenc képviselők (10 fő)

dr. Turán Csaba jegyző

Chudi Barbara jegyzőkönyvvezető

**Távol maradt:** Ba Edit, Szlovák Pál képviselők (2 fő)

**Meghívottként részt vett:** Vágó Ferencné a Kiskőrösi Tankerületi Központ igazgatója, Markóné Csányi Gabriella a Kiskőrösi SZÓ-LA-M Alapfokú Művészeti Iskola igazgatója,dr. Kállayné Major Marina az Egészségügyi, Gyermekjóléti és Szociális Intézmény igazgatója és Csatlós Erzsébet a Kiskőrösi Óvodák igazgatója.

dr. Nagy Gabriella, Aszódiné Nedró Éva, Molnár Éva, Kutyifa Sándorné a Polgármesteri Hivatal munkatársai.

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat *Petőfi Sándor egészalakos bronzszobor* tárgyában bruttó 34.880.000,- Ft értékben kötött vállalkozási szerződést a Dávid Art Kft-vel.
* Az Önkormányzat *a Kiskőrös, közvilágítási célú eszközök üzemeltetése és karbantartása* tárgyban bruttó 10.514.564,- Ft értékben kötött közvilágítás üzemeltetési és karbantartási szerződést az MVM Lumen Kft-vel.

Ezt követően a polgármester ismertette a napirendi javaslatot, melynek keretében kezdeményezte, hogy:

A 16. napirendi pontként felvett „LAKÁS BÉRBEADÁSA GYURIS GYÖRGY RÉSZÉRE” tárgyú előterjesztés kerüljön törlésre a napirendről.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal az alábbi napirendet fogadta el:

**N A P I R E N D:**

1. A KISKŐRÖSI TANKERÜLETI KÖZPONT TÁJÉKOZTATÓJA

**Tájékoztatót tartja:**Kiskőrösi Tankerületi Központ Igazgatója

1. A 2023. ÉVI KÖLTSÉGVETÉS MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. AZ ÖNKORMÁNYZAT TULAJDONÁBAN ÁLLÓ LAKÁSOK ÉS NEM LAKÁS CÉLÚ HELYISÉGEK BÉRLETÉRŐL ÉS ELIDEGENÍTÉSÉRŐL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens II.

1. KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens I.

1. Beszámoló az Egészségügyi, Gyermekjóléti és Szociális Intézmény szakmai tevékenységéről

**Előterjesztő:** Polgármester

**Előadó:** Pályázati és fejlesztési csoportvezető

1. BESZÁMOLÓ A KISKŐRÖS ÉS TÉRSÉGE IVÓVÍZMINŐSÉG-JAVÍTÓ ÖNKORMÁNYZATI TÁRSULÁS TEVÉKENYSÉGÉRŐL

**Előterjesztő:** Polgármester

**Előadó:** Jegyző

1. Beszámoló a Kiskőrösi Többcélú Kistérségi Társulás tevékenységéről

**Előterjesztő:** Polgármester

**Előadó:** Jegyző

1. BESZÁMOLÓ A POLGÁRMESTERI HIVATAL 2022. ÉVI TEVÉKENYSÉGÉRŐL

**Előterjesztő:** Polgármester

**Előadó:** Jegyző

1. HELYI VÁLASZTÁSI BIZOTTSÁG TAGJAINAK ÉS PÓTTAGJAINAK MEGVÁLASZTÁSA

**Előterjesztő:** Polgármester

**Előadó:** Jegyző

1. TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL

**Előterjesztő:** Polgármester

**Előadó:** Pénzügyi osztályvezető

1. KÖZFELADAT ELLÁTÁSI SZERZŐDÉS MEGKÖTÉSE A KUNSÁG-MÉDIA NONPROFIT SZOLGÁLTATÓ KFT.-VEL VÁROSMARKETING ÉS A TURIZMUSSAL KAPCSOLATOS FELADATOK ELLÁTÁSA TÁRGYÁBAN

**Előterjesztő:** Polgármester

**Előadó:** Pénzügyi osztályvezető

1. A KISKŐRÖS, SAFÁRI UTCA 2. SZÁM ALATTI INGATLAN ÁTMINŐSÍTÉSE ÉS ÉRTÉKESÍTÉSRE TÖRTÉNŐ KIJELÖLÉSE

**Előterjesztő:** Polgármester

**Előadó:** Vagyongazdálkodási referens I.

1. A KISKŐRÖS, PETŐFI SÁNDOR TÉR 3. SZÁM ALATTI 3093/A/53 ÉS A 3093/A/54 HRSZ-Ú IRODAHELYISÉG ADÁSVÉTELE

**Előterjesztő:** Polgármester

**Előadó:** Vagyongazdálkodási referens I.

1. A KISKŐRÖS, KOSSUTH LAJOS ÚT 25. SZÁM ALATTI INGATLAN ADÁSVÉTELE

**Előterjesztő:** Polgármester

**Előadó:** Vagyongazdálkodási referens I.

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

A KISKŐRÖSI TANKERÜLETI KÖZPONT TÁJÉKOZTATÓJA

*(Írásos tájékoztató a jegyzőkönyvhöz mellékelve.)*

**Tájékoztatót tartja:** Kiskőrösi Tankerületi Központ Igazgatója

**Domonyi László polgármester** köszöntötte az ülésen **Vágó Ferencnét, a Kiskőrösi Tankerületi Központ igazgatóját és Markóné Csányi Gabriellát, a Kiskőrösi SZÓ-LA-M Alapfokú Művészeti Iskola igazgatóját,** majd felkérte **Markóné Csányi Gabriellát** a tájékoztató szóbeli kiegészítésére.

**Markóné Csányi Gabriella igazgató** beszélt a SZÓ-LA-M Alapfokú Művészeti Iskola kezdeti időszakáról, ismertette az intézmény célját. Elmondta, hogy rugalmasan indult az év, a tanszakok maximálisan beteltek, a pedagógusok stabilak, évek óta nincs mozgás ezen a terén. Fontosnak tartja a nevelőtestület összetartását az elvek és a megvalósítás tekintetében. Nagy hangsúlyt fektetnek a szakmai megújulásra. A közösség formálása érdekében különböző programokat, tantestületi kirándulásokat szerveznek. Ismertette a személyi és tárgyi feltételeket. Elmondta, hogy az intézmény alapfeladata a művészeti képesség kibontakoztatása, a művészi tehetség fejlesztése, a szakirányú továbbtanulásra való felkészítés, egyénre szabott oktatás és nevelés. Kitért a felnőttoktatás megvalósítási tapasztalataira. Beszélt a hagyományokról, programokról. Kiskőrös Város Fúvószenekaráról elmondta, hogy a város kulturális életének meghatározó színfoltja. Az iskola készíti fel a növendékeket a nagy zenekar munkájára így biztosítva a zenekar stabil, jelenleg növekvő létszámát. Rendszeresen szerepel a város protokolláris rendezvényein, önálló zenekari esteket tart. A zenekar jelenlegi létszáma közel 60 fő. Beszélt a versenyekről, az elért eredményekről, a továbbtanulókról. Elmondta, hogy az iskolát támogató civil szervezet a Hangszín Művészeti Egyesület, amely a kimagaslóan tehetséges, vagy szociálisan rászoruló tanulók támogatására, illetve egyéb iskolai események segítésére jött létre. A szervezet figyeli a pályázatokat, amelyekből a gyermekek segítése, lehetőség biztosítása a cél. Ismertette a jövőre vonatkozó elképzeléseket. Megköszönte a Kiskőrösi Tankerülti Központ és Kiskőrös Város Önkormányzatának támogatását.

**Domonyi László polgármester** gratulált és köszönetet mondott. Jó egészséget és sok sikert kívánt mind az iskolának, mind a tankerületi központnak.

1. **napirend**

A 2023. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a legfontosabb módosító tényező a közvilágítás korszerűsítésének előirányzati rendezése. A beruházási kiadások között 64 millió Ft került elkülönítésre, amely az első ütemhez tartozó kiadás. A további ütem kiadásaihoz 252 millió Ft, a piac esetében parkoló építésére 58 millió Ft került elkülönítésre a tartalékok között. A költségvetés egyensúlyának biztosítása érdekében szükséges volt csökkenteni a Fürdőnél képzett előirányzatokat 120 millió Ft-tal, illetve megemelni az iparűzési adó előirányzatát 188 millió Ft-tal. A polgármester által nyújtott támogatások átvezetésre kerültek. Szóbeli kiegészítésként elmondta, hogy a szabad pénzeszközök betétben történő elhelyezése miatt a költségvetési szerveknél a finanszírozási kiadások és bevételek rendezése megtörtént. Az utak üzemeltetésével kapcsolatban a dologi kiadások átcsoportosítása valósult meg a felhalmozási kiadásokra.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a módosított rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a módosított rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**21/2023. (XI. 23.) önkormányzati rendelete**

**Kiskőrös Város 2023. évi költségvetéséről szóló 2/2023. (II. 23.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

A Kiskőrös Város 2023. évi költségvetéséről szóló 2/2023. (II. 23.) önkormányzati rendelet (a továbbiakban: Kr.) 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2023. évi költségvetésének

*a)* költségvetési kiadások főösszegét: 5.070.537.486 forintban

*b)* finanszírozási kiadásait: 21.838.050.003 forintban

*c)* költségvetési bevételi főösszegét: 3.592.378.226 forintban

*d)* finanszírozási bevételeit: 23.316.209.263 forintban

állapítja meg.”

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 351.861.204 forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

**4. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

1. **napirend**

AZ ÖNKORMÁNYZAT TULAJDONÁBAN ÁLLÓ LAKÁSOK ÉS NEM LAKÁS CÉLÚ HELYISÉGEK BÉRLETÉRŐL ÉS ELIDEGENÍTÉSÉRŐL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens II.

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy 2023. évben a Bács-Kiskun Vármegyei Kormányhivatal több célvizsgálatot folytatott le. Az egyik célvizsgálat tárgya az önkormányzati lakások és helyiségek bérletére, valamint azok elidegenítésére vonatkozó helyi önkormányzati rendeletek vizsgálata a vármegyében. A vizsgálat eredményeként szakmai segítségnyújtást adott ki a Kormányhivatal, a lakásrendelet felülvizsgálata ennek megfelelően megtörtént. Apróbb észrevételek kerültek bedolgozásra, amelyek inkább pontosítások és a magasabb szintű jogszabályokkal való összhang biztosítása céljából voltak szükségesek. Főként az elővásárlási jog gyakorlása során alkalmazott eljárásrend került pontosításra. A hatékony és jogszerű lakásgazdálkodás biztosítása érdekében indokolttá vált a lakbérek mértékének emelése.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a rendelet-tervezet elfogadását javasolták.

**Domonyi László polgármester** beszélt a lakások számáról és a bérleti díjak változásáról. Ismertette a várható bevételek összegét.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**22/2023. (XI. 23.) önkormányzati rendelete**

**az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet módosításáról**

Kiskőrös Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1)-(2) bekezdéseiben, 4. § (3) bekezdésében, 5. § (3) bekezdésben, 12. § (5) bekezdésében, 19. § (1)-(2) bekezdéseiben, 20. § (3) bekezdésében, 21. § (6) bekezdésében, 23. § (3) bekezdésében, 27. § (2) bekezdésében, 31. § (2) bekezdésében, 33. § (3) bekezdésében, 34. § (1) és (3) bekezdéseiben, 35. § (2) bekezdésében, 36. § (2) bekezdésében, 42. §-ában, 54. § (1)-(3) bekezdéseiben, 58. § (1)-(3) bekezdéseiben, 68. § (2) bekezdésében, és a 80. § (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 79. § (1) bekezdésében biztosított véleményezési jogkörében eljáró, Kiskőrös városban működő bérlői és bérbeadói érdekképviseleti szervezetek véleményének kikérésével a következőket rendeli el:

**1. §**

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet (a továbbiakban: Lakásrendelet) bevezető része helyébe a következő rendelkezés lép:

„Kiskőrös Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1)-(2) bekezdéseiben, 4. § (3) bekezdésében, 5. § (3) bekezdésben, 12. § (5) bekezdésében, 19. § (1)-(2) bekezdéseiben, 20. § (3) bekezdésében, 21. § (6) bekezdésében, 23. § (3) bekezdésében, 27. § (2) bekezdésében, 31. § (2) bekezdésében, 33. § (3) bekezdésében, 34. § (1) és (3) bekezdéseiben, 35. § (2) bekezdésében, 36. § (2) bekezdésében, 42. §-ában, 54. § (1)-(3) bekezdéseiben, 58. § (1)-(3) bekezdéseiben, 68. § (2) bekezdésében, és a 80. § (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 79. § (1) bekezdésében biztosított véleményezési jogkörében eljáró, Kiskőrös városban működő bérlői és bérbeadói érdekképviseleti szervezetek véleményének kikérésével a következőket rendeli el:”

**2. §**

A Lakásrendelet 19. §-a helyébe a következő rendelkezés lép:

**„19. §**

A bérbeadó a bérleti szerződés megszűnése után a lakásban visszamaradó személy - a bérleti jogviszony folytatására a Lakástörvény alapján jogosult személyek kivételével - elhelyezésére kötelezettséget nem vállal.”

**3. §**

A Lakásrendelet 20. és 21. §-a helyébe a következő rendelkezések lépnek:

**„20. §**

A bérlő a szociális helyzet alapján bérbeadott lakás használatáért lakbért köteles fizetni a lakás alapterülete és komfortfokozata után, a lakbér havi bruttó mértéke:

*a)* összkomfortos lakás esetében: 390,- Ft/m2

*b)* komfortos lakás esetében: 310,- Ft/m2

*c)* félkomfortos lakás esetében: 160,- Ft/m2

*d)* komfort nélküli lakás esetében: 110,- Ft/m2

**21. §**

A bérlő a költségelven bérbeadott lakás használatáért lakbért köteles fizetni a lakás alapterülete és komfortfokozata után, a lakbér havi bruttó mértéke:

*a)* összkomfortos lakás esetében: 650,- Ft/m2

*b)* komfortos lakás esetében: 400,- Ft/m2

*c)* félkomfortos lakás esetében: 280,- Ft/m2

*d)* komfort nélküli lakás esetében: 200,- Ft/m2”

**4. §**

A Lakásrendelet a következő 21/A. §-sal egészül ki:

**„21/A. §**

A Képviselő-testület a 2025. évtől minden év március 31. napjáig meghatározza a lakbérek május 1. napjától érvényes mértékét.”

**5. §**

(1) A Lakásrendelet 36. §-a a következő (1a) bekezdéssel egészül ki:

„(1a) Ha az elővásárlási jog jogosultja az ajánlatot az (1) bekezdésben foglalt határidő alatt elfogadja, úgy az erről szóló nyilatkozat átvételét követő 60 napon belül az adásvételi szerződést vele kell megkötni.”

(2) A Lakásrendelet 36. § (2)-(6) bekezdése helyébe a következő rendelkezések lépnek:

„(2) Ha a lakást az elővásárlási jog jogosultja vásárolja meg, a vételár mértéke a bérlő által a lakásra fordított és részére meg nem térített értéknövelő beruházások összegével csökkentett beköltözhető forgalmi érték 95%-a. A lakás forgalmi értékét független ingatlanközvetítői és értékbecslői szakirányú végzettséggel rendelkező szakértő értékbecslése alapján kell megállapítani a Lakástörvény 52. § (1) bekezdésének figyelembevételével.

(3) Ha a lakást az elővásárlási jog jogosultja vásárolja meg:

*a)* a vételárnak az adásvételi szerződés megkötésekor egy összegben való megfizetése esetén a vevőt - a (2) bekezdés alapján megállapított vételárból - 5 % vételárengedmény illeti meg,

*b)* a vevő kérelmére részletfizetési kedvezményt kell biztosítani,

*c)* a részletfizetés időtartama 15 év,

*d)* részletfizetés esetén a vevő a szerződés megkötésekor a (2) bekezdés alapján megállapított vételár 20%-át egy összegben köteles megfizetni, kivéve, ha a vevővel egy háztartásban élő saját vagy nevelt gyermekére tekintettel a vevő vagy házastársa, élettársa emelt összegű családi pótlékra válik jogosulttá, abban az esetben a (2) bekezdés alapján megállapított vételár 15%-át egy összegben köteles megfizetni,

*e)* a szerződéses kamat mértéke - a fennmaradó vételárhátralékra - a mindenkori jegybanki alapkamat + 5 %, a törlesztőrészleteket havi egyenlő mértékben kell törleszteni,

*f)* amennyiben a vevő a (3) bekezdés c) pontja szerinti időtartamnál legalább 60%-kal rövidebb törlesztési időt vállal, akkor a vételárhátralékból 2% engedmény illeti meg, kivéve, ha a vevővel egy háztartásban élő saját vagy nevelt gyermekére tekintettel a vevő vagy házastársa, élettársa emelt összegű családi pótlékra válik jogosulttá, abban az esetben a vételárhátralékból 5% engedmény illeti meg,

*g)* amennyiben a vevő a teljes vételárhátralékát a szerződésben vállalt határidő előtt kiegyenlíti, akkor a még fennálló vételárhátralékból 2% engedmény illeti meg, kivéve, ha a vevővel egy háztartásban élő saját vagy nevelt gyermekére tekintettel a vevő vagy házastársa, élettársa emelt összegű családi pótlékra válik jogosulttá, abban az esetben a még fennálló vételárhátralékból 5% engedmény illeti meg,

*h)* a vevő kérelmére a polgármester a részletfizetésre - kamatfizetési kötelezettség előírása nélkül - legfeljebb 1 éves halasztást adhat, ha a vevővel egy háztartásban élő saját vagy nevelt gyermekére tekintettel a vevő vagy házastársa, élettársa emelt összegű családi pótlékra válik jogosulttá.

(4) Az elővásárlási jog jogosultja által kedvezménnyel vásárolt lakásra a fizetési kedvezmény és annak járulékai erejéig jelzálogjogot, valamint annak biztosítására, a vételár egyösszegű megfizetésének, illetve a vételárhátralék szerződésben vállalt határidő előtti kiegyenlítésének napjától számított 5 évre szóló elidegenítési és terhelési tilalmat kell a szerződésben kikötni, és azt az ingatlan-nyilvántartásba az Önkormányzat javára bejegyeztetni. Az elidegenítési és terhelési tilalom fennállása alatt az elővásárlási jog jogosultja a kedvezményesen megvásárolt lakás tulajdonjogát csak az Önkormányzat hozzájárulásával ruházhatja át, amennyiben az igénybe vett fizetési kedvezményt megtérítette az Önkormányzat részére.

(5) Amennyiben az elővásárlási jog jogosultja részeltfizetési kedvezményt vett igénybe, úgy a tartozás és annak járulékai erejéig jelzálogjogot és ennek biztosítására elidegenítési és terhelési tilalmat kell az ingatlan-nyilvántartásba bejegyeztetni az Önkormányzat javára, a vételárhátralék és járulékai kiegyenlítésének időtartamáig. Az elidegenítési és terhelési tilalom fennállása alatt az elővásárlási jog jogosultja a kedvezményesen megvásárolt lakás tulajdonjogát csak az Önkormányzat hozzájárulásával ruházhatja át. Az elővásárlási jog jogosultja az átruházás előtt a vételárhátralékot – a kedvezmények levonása nélkül számított értéken – köteles megfizetni.

(6) Az elővásárlási jog jogosultjai részére kedvezményesen értékesített lakások adásvételi szerződésében 5 évre szólóan ki kell kötni az Önkormányzat elővásárlási jogát, és azt az ingatlan-nyilvántartásba bejegyeztetni.”

**6. §**

A Lakásrendelet

*a)* 4. § (1) bekezdésében a „saját jogú öregségi nyugdíj mindenkori legkisebb” szövegrész helyébe a „szociális vetítési alap” szöveg,

*b)* 7. § (2) bekezdésében a „lakások kezelője” szövegrész helyébe a „lakások és helyiségek kezelője” szöveg,

*c)* 8. alcím címében a „lakások bérbeadásának” szövegrész helyébe a „lakások és nem lakás célú helyiségek bérbeadásának” szöveg,

*d)* 9. §-ában a „lakások bérbeadásának” szövegrész helyébe a „lakások és nem lakás célú helyiségek bérbeadásának” szöveg,

*e)* 25. § (1) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*f)* 29. §-ában a „lakások kezelője” szövegrész helyébe a „lakások és helyiségek kezelője” szöveg,

*g)* 36. § (1) bekezdésében a „180 nap” szövegrész helyébe a „30 nap” szöveg,

*h)* 36. § (8) bekezdésében a „kötelezettségének felhívására” szövegrész helyébe a „kötelezettségének az Önkormányzat felhívására” szöveg és az „és teljes” szövegrész helyébe az „és a teljes” szöveg,

*i)* 36. § (9) bekezdésében az „elővásárlási jogosult” szövegrész helyébe az „elővásárlási jog jogosultja” szöveg,

*j)* 38. § (1) bekezdésében az „elővásárlásra jogosult” szövegrész helyébe az „elővásárlási jog jogosultja” szöveg és az „illetőleg” szövegrész helyébe a „vagy” szöveg,

*k)* 38/A. § nyitó szövegrészében a „lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Ltv.)” szövegrész helyébe a „Lakástörvény” szöveg,

*l)* 38/B. §-ában az „az Ltv.” szövegrész helyébe az „a Lakástörvény” szöveg,

*m)* 40. § (1) bekezdésében a „90 nap” szövegrész helyébe a „30 nap” szöveg

lép.

**7. §**

Hatályát veszti a Lakásrendelet

*a)* 36. § (7) bekezdése,

*b)* 38/F. §-ában a „”” szövegrész.

**8. §**

Ez a rendelet 2024. január 1-jén lép hatályba.

1. **napirend**

KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 32/2023. számú határozatával a Kiskőrös 0183/44-0183/48 hrsz-ú ingatlanok területén napelempark kiépítése érdekében a rendezési terv módosítását kezdeményezte, az ingatlanokat kiemelt fejlesztési területté nyilvánította beruházás megvalósítására tekintettel. A beruházó a hatályos szabályozás szerinti általános borvidéki és mezőgazdasági területfelhasználás módosítását kérte különleges terület – napelempark területfelhasználási egységbe. A módosító tervdokumentációt az Állami Főépítész a záró szakmai véleményben jóváhagyta, javasolja a Képviselő-testületnek a beruházási terület szerkezeti tervben történő módosításának átvezetését általános borvidéki és mezőgazdasági övezetből különleges terület - napelempark rendeltetésű területfelhasználási egységbe.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**138/2023. sz. Képv. test. hat.**

Kiskőrös város településrendezési tervének (szerkezeti terv) módosítása egyszerűsített eljárás keretében

**HATÁROZAT**

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 68. § (1) bekezdés a) pontjának ba) alpontja alapján beruházás megvalósítása érdekében kiemelt fejlesztési területté nyilvánított Kiskőrös 0183/44, 0183/45, 0183/46, 0183/47 és 0183/48 hrsz-ú ingatlanokkal érintett ingatlanok területfelhasználás módosításának eredményeképpen a hatályos Településszerkezeti Tervet a határozat 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.

**Felelős:** polgármester

**Határidő:** azonnal, továbbításra 15 nap

*Mellékletek a jegyzőkönyvhöz csatolva.*

1. **napirend**

KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy az előző előterjesztéshez kapcsolódóan a napelemes beruházás területfelhasználásának szerkezeti tervben történő módosítása mellett a helyi építési szabályzatának módosítása is szükséges. A 0183/44-0183/48 hrsz-ú ingatlanokat érintő naperőműves beruházás érdekében a területfelhasználás besorolása különleges terület – napelempark övezetre változott, melynek területfelhasználásra vonatkozó részletszabályait rendeletben szükséges szabályozni. A módosítási eljárás során keletkezett dokumentációt az állami főépítész záró szakmai véleményében jóváhagyta és javasolta a Képviselő-testületnek a rendelet különleges terület - napelempark területfelhasználására vonatkozó szabályainak kiegészítését a legkisebb kialakítandó területméret szabályozásával, valamint az övezet telekhatára mentén cserjesor ültetési kötelezettségével.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**23/2023. (XI. 23.) önkormányzati rendelete**

**Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról**

Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:

**1. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet (a továbbiakban: HÉSZ) 55. §-a a következő (5) és (6) bekezdéssel egészül ki:

„(5) Az övezetben a legkisebb kialakítható telekméret 3000 m2.

(6) Az övezet telekhatára mentén cserjesor telepítendő, ahol az a működést és üzemeltetést nem befolyásolja hátrányosan.”

**2. §**

A HÉSZ 59. § (2a) bekezdése helyébe a következő rendelkezés lép:

„(2a) E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 7/2023. (III. 23.) önkormányzati rendelettel (a továbbiakban: Módr.) megállapított szabályait a Módr. hatályba lépést megelőzően indult, folyamatban lévő ügyekben is alkalmazni kell. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 23/2023. (XI.23.) önkormányzati rendelettel (a továbbiakban: Módosító rendelet) megállapított szabályait a Módosító rendelet hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti.”

**3. §**

A HÉSZ 6. melléklete helyébe az 1. melléklet lép.

**4. §**

Ez a rendelet a kihirdetését követő napon lép hatályba.

*Melléklet a jegyzőkönyvhöz csatolva.*

1. **napirend**

BESZÁMOLÓ AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** köszöntötte az ülésen **dr. Kállayné Major Marinát, az Egészségügyi, Gyermekjóléti és Szociális Intézmény igazgatóját,** majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a vonatkozó jogszabályi rendelkezések szerint az intézmény minden évben beszámol az általa végzett szakmai tevékenységről. Dr. Kállayné Major Marina igazgató az idei évben is elkészítette a határozat-tervezet mellékletét képező beszámolót.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

**Dr. Kállayné Major Marina igazgató** nem kívánt szóbeli kiegészítést tenni.

**Domonyi László polgármester** megköszönte az írásos anyagot. Jó munkát és jó egészséget kívánt az intézmény dolgozóinak. Nyomatékosan felhívta a figyelmet, hogy habár nem kerülnek kiadásra korlátozó intézkedések az intézmények részére, továbbra is a takarékosság a cél. Az intézmények energiafogyasztása továbbra is monitoringozásra kerül. Elmondta, hogy óriási megtakarítást sikerült közösen elérni. Beszélt az új árakkal megkötött gáz és villamosenergia szerződésekről.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**139/2023. sz. Képv. test. hat.**

Beszámoló az Egészségügyi, Gyermekjóléti és Szociális Intézmény szakmai tevékenységéről

**HATÁROZAT**

A Képviselő-testület az Egészségügyi, Gyermekjóléti és Szociális Intézmény 2023. évi beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a Kiskőrös és Térsége Ivóvízminőség-javító Önkormányzati Társulás 2010-ben alakult 15 tagönkormányzat részvételével, fő célja az ivóvízminőség-javító projektek lebonyolítása, majd a fenntartási időszak figyelemmel kísérése. A Képviselő-testület az októberi ülésen döntött a társulás megszüntetéséről, mivel a fenntartási időszak lejárt, továbbá a víziközmű vagyon átadásra került a Magyar Állam részére. A társulás 2023. december 31. napjával jogutód nélkül megszüntetésre kerül.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**140/2023. sz. Képv. test. hat.**

Beszámoló a Kiskőrös és Térsége Ivóvízminőség-javító Önkormányzati Társulás tevékenységéről

**HATÁROZAT**

A Képviselő-testület a Kiskőrös és Térsége Ivóvízminőség-javító Önkormányzati Társulás szakmai tevékenységéről és működésének feltételeiről szóló beszámolóját a mellékletben foglaltak szerint elfogadja.

**Felelős:** polgármester

**Határidő:** azonnal

*Melléklet a 140/2023. sz. Képv. test. határozathoz*

**BESZÁMOLÓ A Kiskőrös és Térsége Ivóvízminőség-javító Önkormányzati Társulás TEVÉKENYSÉGÉRŐL**

Magyarország Alaptörvénye 32. cikkének k) pontja, valamint a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87.§-a alapján **2010. február 3 napjával** Akasztó Község Önkormányzata, Csengőd Község Önkormányzata, Fülöpszállás Község Önkormányzata, Imrehegy Község Önkormányzata, Jakabszállás Község Önkormányzata Kaskantyú Község Önkormányzata, Kecel Város Önkormányzata, Kiskőrös Város Önkormányzata, Páhi Község Önkormányzata, Soltszentimre Község Önkormányzata, Tabdi Község Önkormányzata, Tázlár Község Önkormányzata megállapodtak abban, hogy az egységes, lakosságbarát díjpolitikán alapuló egészséges ivóvízellátás (mint önkormányzati feladat- és hatáskör) biztosítása, célszerűbb és hatékonyabb ellátása érdekében jogi személyiséggel rendelkező társulást, a Kiskőrös és Térsége Ivóvízminőség-javító Önkormányzati Társulást (a továbbiakban: Társulás) hoznak létre Császártöltés Község Önkormányzata, Kunszállás Község Önkormányzata, Soltvadkert Város Önkormányzata **2010. július 22 napjával** csatlakozott a Társuláshoz.

Megváltozott az önkormányzati társulásokra vonatkozó jogi szabályozás. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 2013. január 1-én hatályba lépő rendelkezései közül a IV. fejezet a helyi önkormányzatok társulásaira vonatkozó új szabályozást tartalmaz. Az Mötv. rendelkezései szerint 2013. január 1-től csak jogi személyiséggel rendelkező társulások működhetnek.

Az Mötv. átmeneti rendelkezései közül a 146. § (1) bekezdés értelmében 2013. január 1. előtt megkötött önkormányzati társulási megállapodásokat a képviselő-testületeknek felül kell vizsgálni és az Mötv. rendelkezéseinek megfelelően kell módosítaniuk a törvény hatálybalépését követő hat hónapon belül, azaz 2013. június 30-ig.

Ezen módosítás a társulás tekintetében megtörtént, a jogszabályi feltételnek megfelel.

Az államháztartásról szóló 2011. évi CXCV. törvény (a továbbiakban: Áht.) 27. § (4) bekezdése alapján a társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a társulási tanács munkaszervezeti feladatait ellátó költségvetési szerv gondoskodik.

A Társulás költségvetésének végrehajtó szerve a Kiskőrösi Polgármesteri Hivatal, gazdálkodására a költségvetési szervek működésére vonatkozó szabályokat kell alkalmazni. A gazdálkodás végrehajtása és a belső ellenőrzés a Kiskőrösi Polgármesteri Hivatal belső szabályzatai alapján történik.

**Kiskőrös és Térsége Ivóvízminőség-javító Önkormányzati Társulás**

A Társulás célja, hogy a Dél-alföldi Régió Ivóvízminőség-javító Programjában eredményesen vegyenek részt, a beruházásokhoz a megfelelő mértékű önerejük biztosítása mellett a Magyarország költségvetése és az EU által biztosított vissza nem térítendő támogatás lehívására jogosultságot szerezzenek, majd a működtetést, az egészséges ivóvíz szolgáltatást biztosítani tudják. A Társulás a KEOP projekt beruházási szakaszának teljes befejezéséig és az azt követő ötéves fenntartási időszakra jött létre.

A Társulás 2023. november hónapjáig összesen három alkalommal tanácskozott.

Az ülések napirendi pontjai a jogszabály által kötelezően megtárgyalandó előterjesztéseket tartalmazták: költségvetés, beszámolók, valamint egyéb ügyek keretében az aktuális kérdések kerültek megtárgyalásra.

2023. november hónapjáig összesen 9 társulási tanácsi határozat született.

A határozatok nagy része a Társulás működéséhez szükséges, jogszabályok által kötelezően meghatározott döntések, pl. költségvetés és belső ellenőrzéssel kapcsolatos döntés volt.

A Társulás a 2023. október 12-i ülésén döntött a jogutód nélküli megszüntetéséről tekintette arra, hogy célját már 2021. nyarán teljesítette, a záró fenntartási jelentés megérkezett, a projektet lezárták, a fenntartási idő letelt. Az idei év nyarán a víziközmű vagyon minden tagönkormányzat által átadásra került a Magyar Állam részére, így a társulás további működése nem indokolt.

**A Társulás költségvetése:**

A Társulás eredeti költségvetésének főösszege 2021. évben: 18 325 604 Ft, melyből a KEOP-1.3.0/09-11-2011-0015 projekt fenntartásának kötelezettségéből adódó kiadások összege: 825 500 Ft.

2021. évben az előirányzatok módosítása két alkalommal vált szükségessé A Záró Projekt Fenntartási Jelentést az Innovációs és Technológiai Minisztérium Környezeti és Energiahatékonysági Operatív Programokért Felelős Helyettes Államtitkársága 2021.06.02-én kelt K-2021-KEOP-1.3.0/09-11.-0193491/308 iktatószámú levelében elfogadta. Ennek következtében a Projektmenedzser szerződése nem került hosszabbításra, így a kiadások között 381 000 Ft maradvány képződött, mely Tartalékba helyezésre került. A visszaigényelt ÁFA összege 2021. 05.11-én 348 000 Ft értékben megérkezett a Társulás pénzforgalmi számlájára, melynek összegével növekedett a Tartalék összege, valamint a Társulás 2021. évi költségvetése főösszege. Következő alkalommal a kiadások és bevételek pontosítása történt a költségvetés módosítása során. A módosítások következtében a 2021. évi költségvetés főösszege: 18 673 603 Ft-ra emelkedett, azaz 347 999 Ft-tal nőtt.

A Társulás 2021. évi zárszámadásának, mely a bevételek és kiadások teljesítését is tartalmazza költségvetési főösszege: 18 673 603 Ft.

A 2021. évi költségvetés teljesítésének főösszegei:

Bevételek: 18 673 603 Ft;

Kiadások: 1 123 052 Ft

Pénzmaradvány: 17 550 551 Ft.

A bevételek magasabb összege az előző évek pénzmaradványát tartalmazza, mely jelentős mértékben az ÁFA visszatérítésekből adódik.

A Társulás 2022. évi eredeti költségvetésének főösszege: 18 565 621 Ft, mely a Társulás működési kiadásait és az előző évek maradványát tartalmazza.

2022. év novemberéig a Társulás 2022. évi költségvetése módosítása nem vált szükségessé.

1. **napirend**

Beszámoló a Kiskőrösi Többcélú Kistérségi Társulás tevékenységéről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a Kiskőrösi Többcélú Kistérségi Társulás szintén egy 15 tagönkormányzattal működő társulás. Fő feladata a környezet egészségügyön belül a kistérségi gyepmesteri telep működtetése. A gyepmesteri telep 2011 óta működik Kecelen. A beszámolóban számadatok is találhatók az ebtelep működésével kapcsolatosan. Ismertetett néhány adatot, információt. Másik fő feladata az egészségügyi feladatkörén belül az orvosi ügyelet működtetése, mely a jövőre nézve már nem képezi a társulás feladatát. Egy cég működtette az ügyeletet vállalkozási szerződés keretein belül, de 2023. november 1. napjától Bács-Kiskun Vármegyében az Országos Mentőszolgálat felel az ügyeleti feladatok ellátásáért.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

**Domonyi László polgármester** felhívta a figyelmet az ügyeleti rend változására. Ismertette az új rendszer főbb információit.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**141/2023. sz. Képv. test. hat.**

Beszámoló a Kiskőrösi Többcélú Kistérségi Társulás tevékenységéről

**HATÁROZAT**

A Képviselő-testület a Kiskőrösi Többcélú Kistérségi Társulás szakmai tevékenységéről és működésének feltételeiről szóló beszámolóját a mellékletben foglaltak szerint elfogadja.

**Felelős:** polgármester

**Határidő:** azonnal

*Melléklet a 141/2023. sz. Képv. test. határozathoz*

**BESZÁMOLÓ A Kiskőrösi Többcélú Kistérségi Társulás TEVÉKENYSÉGÉRŐL**

Magyarország Alaptörvénye 34. cikk (1) bekezdése alapján a helyi önkormányzat és az állami szervek a közösségi célok elérése érdekében együttműködnek. A helyi önkormányzat részére kötelező feladat- és hatáskört törvény állapíthat meg. A helyi önkormányzat kötelező feladat- és hatásköreinek ellátásához azokkal arányban álló költségvetési, illetve más vagyoni támogatásra jogosult. A (2) bekezdés alapján törvény elrendelheti a helyi önkormányzat kötelező feladatának társulásban történő ellátását.

Az Alaptörvény 32. cikk (1) bekezdésének k) pontja alapján, Magyarország helyi önkormányzatairól szóló 2011. évi CLXXXIX. törvény IV. fejezetében foglaltakra figyelemmel

Akasztó Község Önkormányzata, Bócsa Község Önkormányzata, Császártöltés Község Önkormányzata, Csengőd Község Önkormányzata, Fülöpszállás Község Önkormányzata, Imrehegy Község Önkormányzata, Izsák Város Önkormányzata, Kaskantyú Község Önkormányzata, Kecel Város Önkormányzata, Kiskőrös Város Önkormányzata, Páhi Község Önkormányzata, Soltszentimre Község Önkormányzata, Soltvadkert Város Önkormányzata, Tabdi Község Önkormányzata, Tázlár Község Önkormányzata 2005. január 31 napjával létrejött társulási megállapodást kötött.

A Társulás neve: Kiskőrösi Többcélú Kistérségi Társulás (a továbbiakban: Társulás)

Megváltozott az önkormányzati társulásokra vonatkozó jogi szabályozás. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 2013. január 1-én hatályba lépő rendelkezései közül a IV. fejezet a helyi önkormányzatok társulásaira vonatkozó új szabályozást tartalmaz. Az Mötv. rendelkezései szerint 2013. január 1-től csak jogi személyiséggel rendelkező társulások működhetnek.

Az Mötv. átmeneti rendelkezései közül a 146. § (1) bekezdés értelmében 2013. január 1. előtt megkötött önkormányzati társulási megállapodásokat a képviselő-testületeknek felül kell vizsgálni és az Mötv. rendelkezéseinek megfelelően kell módosítaniuk a törvény hatálybalépését követő hat hónapon belül, azaz 2013. június 30-ig.

Ezen módosítás a társulás tekintetében megtörtént, a jogszabályi feltételnek megfelel.

Az államháztartásról szóló 2011. évi CXCV. törvény (a továbbiakban: Áht.) 27.§ (4) bekezdése alapján a társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a társulási tanács munkaszervezeti feladatait ellátó költségvetési szerv gondoskodik.

A Társulás költségvetésének végrehajtó szerve a Kiskőrösi Polgármesteri Hivatal, gazdálkodására a költségvetési szervek működésére vonatkozó szabályokat kell alkalmazni. A gazdálkodás végrehajtása és a belső ellenőrzés a Kiskőrösi Polgármesteri Hivatal belső szabályzatai alapján történik.

**Kistérségi többcélú kistérségi társulás**

A társulás célja:

a kistérségi együttműködés hosszú távú biztosítása, a kistérség összehangolt fejlesztésére, térségi közszolgáltatások biztosítása

A társulás 2023. november hónapig összesen 4 alkalommal ülésezett.

Az ülések napirendi pontjai a jogszabály által kötelezően megtárgyalandó előterjesztéseket tartalmazták: költségvetés, beszámolók, koncepció, valamint egyéb ügyek keretében az aktuális kérdések kerültek megtárgyalásra.

2023. november hónapig összesen 10 tanácsi határozat született.

A határozatok nagy része a Társulás működéséhez szükséges, jogszabályok által kötelezően meghatározott döntések, pl. költségvetés, munkaterv és pályázatokkal kapcsolatos döntés volt.

**A Társulás költségvetése:**

A Társulás eredeti költségvetésének főösszege 2022. évben: 52 800 084 Ft, melyből a Központi orvosi ügyelet ellátása: 27 191 345 Ft-ot képvisel.

2022. évben az előirányzatok módosítása két alkalommal vált szükségessé.

Első alkalommal 2022. decemberében vált szükségessé a Társulás 2022. évi költségvetésének módosítása a várhatóan teljesülő bevételek és kiadások számbavétele miatt. Ekkor került átvezetésre a Kiadási jogcímeken belül a Személyi juttatások és a Munkaadót terhelő járulékok és szociális hozzájárulási adó összegének a dologi kiadások közé történő átvezetése, továbbá a Központi háziorvosi ügyelet többletkiadása miatt az adott jogcímen az előirányzat módosítása.

Második alkalommal minimális mértékű módosítás vált szükségessé a bevételek és kiadások összegének pontosítása miatt.

A fenti módosítások következtében a Társulás 2022. évi költségvetési főösszege: 283 000 Ft összeggel nőtt. A Társulás 2022 évi előirányzatainak módosítását követően a társulás 2022. évi költségvetési főösszege: 53 083 069 Ft összegre változott.

A 2022. évi költségvetés teljesítésének főösszegei:

Bevételek: 53 083 069 Ft;

Kiadások: 32 569 397 Ft;

Pénzmaradvány: 20 513 672 Ft.

A Társulás 2023. évi eredeti költségvetésének főösszege: 78 079 722 Ft, melyből a háziorvosi ügyelet ellátásának előirányzata: 49 746 804 Ft.

A háziorvosi ügyeleti ellátás finanszírozásának összege az Emergency Service Kft-vel kötött szerződés várható módosítása miatt emelkedett jelentős mértékben. A feladatot ellátó Kft már 2022. évben jelezte, hogy jelentősen emelkedtek az ellátás költségei, ezért kérte, hogy az érvényben lévő szerződés megszüntetését és kezdeményezte egy új, a költségek fedezetét biztosító szerződés megkötését. A fentiek miatt vált szükségessé a Központi Orvosi Ügyelet finanszírozásának már az eredeti költségvetésben történő emelésére a 2022. évi előirányzathoz képest, mind bevételoi, mind kiadási oldalon.

2023. év novemberéig a Társulás 2023. évi költségvetése módosítása két alkalommal vált szükségessé.

Az első módosítás alkalmával a Kiadások között a Tartalék összegének kiemelt előirányzatok közötti technikai átvezetése történt.

A következő módosítás a Kiskőrösi Tankerületi Központ felé továbbszámlázott közüzemi díjak-áramdíj- pénzügyi rendezése várható kihatásai miatt vált szükségessé.

A Társulás továbbszámlázott közüzemi díjai esetében a Hálózathasználati szerződés (továbbiakban Szerződés) sikeresen átíratásra került. 2022. november 1-től az MVM Next Energiakereskedelmi Zrt-vel (továbbiakban: MVM) a Kiskőrösi Tankerületi Központ (továbbiakban: Tankerület) által használt-Kiskőrös, Petőfi tér 2. szám alatti irodák tekintetében-, a korábbban a Társulás által kötött Szerződés átírásra került a Tankerület fogyasztó nevére. Erről a Társulás 2023. év februárjában értesült. Ekkor az MVM elszámolást készített a Társulás részére a 2022. évre előzetesen számlázott és kifizetett villamos energia felhasználásról. Az elszámolás során keletkezett jóváíró számlákat a Társulás 2022. évi beszámolóját követően küldte meg a Társulás részére. Mivel ezen szolgáltatást a Társulás a Tankerület részére 2022. évben és 2023. januárban az MVM által kiállított számlák alapján továbbszámlázta a Tankerület felé, mely számlákat a Társulás felé a Tankerület pénzügyileg rendezett, ezért az MVM által visszautalt összeget a Társulásnak a Tankerület részére szükségessé vált visszatéríteni, mely a Társulás 2023. évi költségvetésében a bevételi és kiadási előirányzatok módosítása után vált lehetségessé.

A Társulás 2023. évi módosított költségvetése főösszege a fentiek következtében 2023. novemberében:

Bevételek: 78 923 623 Ft

Kiadások: 78 923 623 Ft

**A Társulás által ellátott feladatok:**

**EGÉSZSÉGÜGYI ALAPELLÁTÁS:**

**Háziorvosi hétközi és hétvégi ügyelet ellátása**

**(az egészségügyi alapellátásról szóló 2015. évi CXXIII. törvény 5. § (1) bekezdés c) pontjában foglalt feladat ellátása)**

megnevezése:

**Háziorvosi ügyeleti ellátás**

- a napi munkarenden kívül bekövetkező sürgősségi esetekben a beteg vizsgálatával, egészségi állapotának észlelésével, alkalomszerű és azonnali sürgősségi beavatkozások elvégzésével, fekvőbeteg-gyógyintézetbe történő sürgősségi beutalásával kapcsolatos bevételeket és kiadásokat.

Ebben az ellátási formában nem vesz részt Császártöltés Község Önkormányzata, Fülöpszállás Község Önkormányzata, Imrehegy Község Önkormányzata, Izsák Város Önkormányzata, Kecel Város Önkormányzata és Soltszentimre Község Önkormányzata.

Az ügyelet működési rendje:

Hétköznap 1600-órától – másnap reggel 0800-óráig

Péntekenként 16:00 –tól - másnap reggel 08:00-ig

Hétvégén, ünnepnapokon reggel 0800-órától – másnap reggel 0800-óráig.

Az országot érintő humán-erőforrás hiány a dolgozókra is megterhelően hat. A cég kiemelt figyelmet fordít a kiváló szaktudással és etikai érzékkel rendelkező, munkatársak biztosítására. Működési elveink a jogszabályban foglaltaknak a továbbiakban is mindenben megfelelnek.

Azokban az esetekben, amikor az ellátási körzetben praktizáló háziorvosok nem vesznek részt az ügyeleti ellátásban, az ország távolabbi pontjairól delegálnak orvosokat az ügyeleti ellátás folyamatos biztosítása érdekében.

A cég biztosítja az ügyelet magas szintű gyógyszer ellátottságát, emellett az ügyeleti tevékenység végzéséhez előírt eszközök is mindig rendelkezésre állnak. Nagy figyelmet fordítanak a fogyóeszközök folyamatos rendelkezésre állására, melyeket a több éves tapasztalatukra hagyatkozva az előírt mennyiségnél nagyobb keretben tartanak az ügyeleten. Az Emergency Service Kft. nagy figyelmet fordít a képzett munkaerő megtartására, továbbá szakmai tudásuk színvonalának folyamatos szinten tartására.

A 2022. évi betegforgalom a Kistérségi Központi Orvosi Ügyeleten **5375 fő** volt összességében, amelyből Kiskőrös település lakóssága 2524 fő részvételével igényelte az ügyeleti ellátást.

Az ügyeleti ellátásban részt vevő települések közül is Kiskőrös rendelkezik a legnagyobb lakosság számmal, 13962 fővel, tehát az ellátásban részt vevők száma arányos a település lakosság számával. Az általuk ellátott ügyeletre érkező betegek száma az elmúlt 2021-es évhez képest kellően növekvő tendenciát mutat, a 2021. évi 4514 fő 2022-ben 5375 főre növekedett. A növekedési arány 16 %.

Ahogy azt a 2022-es év végéig rendelkezésre álló adatok mutatják, az ambuláns ellátások és a hívások számában hullámzó az eltérés, ambuláns ellátásra 4637 fő kereste fel az ügyeletet, hívás 458, tanácsadás 166 esetben történt.

Panaszbejelentés esetén kimerítő vizsgálatot folytatnak le, mind a betegjogok, mind a közfeladat keretében ügyeleti tevékenységet folytató szakszemélyzet jogainak védelme érdekében. Az ambuláns napló bejegyzéseinek vizsgálata mellett a személyzet nyilatkozata, továbbá telefonos bejelentéssel kapcsolatos panasz esetén a hangfelvétel ad kiinduló pontot az eset kivizsgálására.

A panaszbejelentéssel kapcsolatos vizsgálat során, ezen dokumentáció adatai alapján folytatják le a kivizsgálást. Jogos panasz esetén, felhívják a személyzet figyelmét az általuk elkövetett hibákra, továbbá a belső szabályzat módosítása mellett kiemelt figyelmet fordítanak a hasonló esetek elkerülésére azzal, hogy a személyzetnek írásban is eljuttatják a problémát okozó magatartás kiküszöbölésére lehetőséget adó magatartás leírását és az ügyre vonatkozó jogszabályi kikötéseket, ezzel segítve, hogy hasonló esetben a problémát megfelelően kezeljék.

Problémát okoz az ügyeleti ellátás során, hogy a lakosság nagy százaléka nincs tisztában azzal, hogy az ügyeleti rendszer, a napi munkarenden kívül bekövetkező sürgős esetekben az alap ellátás folyamatos igénybevételét biztosítja.

Sajnos az esetek nagy részében az ügyeleti ellátást olyan pacientúra keresi fel, akiknek a problémája nem az ellátandó esetkörbe tartozik.

Tekintettel arra, hogy az ellátási körzetben praktizáló háziorvosok többsége továbbra sem vesz részt az ügyeleti ellátásban, ebből adódóan, az ország más régióiból kell orvosokat delegálniuk az ügyeleti ellátás folyamatos biztosítására, mely a — néha jelentős — távolságok miatt megnehezíti helyzetüket. A kialakult járványhelyzet ezt még nehezebb terhet zúdított az ügyeleti ellátásban részt vevő szakdolgozókra. Ennek ellenére folyamatosan azon dolgoznak, hogy a betegellátás folyamatos és gördülékeny legyen, a betegek jogai ne sérüljenek, figyelembe véve a koronavírus terjedésének akadályozására kialakított szakmai protokollt, minden beérkező beteget a legjobb szakmai tudás szerinti ellátásban részesítenek.

Az Emergency Service Kft-nek 30 napon túli tartozása a szállítók felé nem áll fenn.

Az ügyeleti rendszer működtetését 2023. november 1. napjától az Országos Mentőszolgálat végzi.

**KÖRNYEZET-EGÉSZSÉGÜGY:**

**Kistérségi gyepmesteri telep működtetése**

megnevezése:

**Közterület rendjének fenntartása**

- a közterületek rendjének fenntartásával, biztosításával (ideértve a közterület-felügyeleti tevékenységet is), a szabálysértések és bűncselekmények megelőzésével és felderítésével, továbbá a közforgalom számára megnyitott magánterületeken végzett rendészeti tevékenységgel kapcsolatos bevételeket és kiadásokat.

A Társulási Tanács döntött arról, hogy a gyepmesteri telepet **Kecelen** valósítja meg. A módosított tervet a DARFT elfogadta. A terület a keceli önkormányzat tulajdona, és az önkormányzat ingyenes használatra adja át a Társulásnak.

A Társulás az üzemeltetéssel Kecel Város Önkormányzatát bízta meg, megbízási díj ellenében.

A kiépítés 2010-ben elkészült, és a használatba vétel megtörtént, a telep 2011. április hónapban elkezdte működését.

A telep 2 fő ebrendész és 1 fő nyilvántartó-ügyintéző dolgozóval megfelelő minőségben üzemel, munkájuk a visszajelzések szerint is kiválóan megfelel.

Az állatok takarmányozása biztosított azzal, hogy adományozási szerződést kötöttek a helyi SPAR üzlettel, aki a telepük részére ingyenesen gyűjti a lejárat napján közfogyasztásra nem alkalmas élelmiszereket, valamint közétkeztetésből, vágóhídról, óvodákból szállítják az ételmaradékot, ezzel a takarmányozási költség nagy részét meg tudják takarítani.

A 2022. december 31-ig könyvelt állapotról készült kimutatás alapján, mely szerint a kiadások a tervezettet meghaladták a növekvő inflációs árak miatt, a bevételek is a tervezett felett alakultak mivel 2022.évben jóval több – 167 eb – befogás valósult meg a tervekhez képest 2022.évre vonatkozóan 237.529,- Ft megtakarítás alakult ki.

A gazdasági kimutatás tükrözi, hogy a lehetőségükhöz képest igyekeznek mindent a leghatékonyabban megoldani.

Az 1 fő nyilvántartó-ügyintéző dolgozó közreműködésével eleget tettek az új kormányrendeletben meghatározott nyilvántartási feladatoknak, 2022.03.01.-től nyilvános a honlapjukon bárki számára elérhető kimutatás tekinthető meg, amely alapján:

A gépi nyilvántartott kutyák létszáma jelenleg 42 db.

Lakossági visszajelzések alapján változó mértékű a kóbor ebek száma a településeken, az őszi és tavaszi időszakban növekszik.

A telepre bekerülő kutyusok számával közel megegyező az éves örökbeadás mértéke, köszönhető a jó kapcsolatoknak!

2022.03.01.-től 82 db kutyust sikerült gazdásítaniuk, 17 elhullás, 7 egyéb ok miatti csökkenés mellett.

Kapcsolatba léptek más segítő szervezetekkel, fajtamentő önkéntes csoportokkal, így továbbra is folyamatosan tudják örökbe adni a kutyusokat. Több állatmentő alapítvány folyamatosan hirdeti telepüket számos velük kapcsolatban álló szervezetnek.

Létrehoztak egy új felületet is, mely hirdeti a telepre bekerült kutyusokat. Mindent összegezve úgy gondolják, hogy jó gazda módjára sajátuknak érezve üzemeltetik a telepet, az önkormányzatok kapcsolattartóinak visszajelzése alapján jól dolgoznak munkatársaik felelősségteljesen végzik munkájukat.

A honlapunkon történő hirdetés útján is próbálnak gazdát találni az ebeknek.

A honlapunk címe: [www.ebtelepkecel.hu](http://www.ebtelepkecel.hu/)

A dologi költségeket 14,5 % MNB 2022.éves infláció mértékével növelték. A 2023. évre vonatkozó, a fenti változásokat tartalmazó települési hozzájárulási díjakat a Társulási Tanács **2/2023. (02.02.) sz. Többcélú Társulási határozatával** elfogadta**.**

A 2023.év a működés szempontjából egy nehézségekkel terhelt, inflációs és az ebek megnehezített örökbefogadását hozó évnek mutatkozik. Erős hátrányt jelent a szomszédos Ukrajnában a háború miatt termelődő hatalmas kóbor eb állomány.

**TELEPÜLÉSFEJLESZTÉS:**

**Hazai forrásból és Európai Uniós forrásból megvalósított pályázatok megvalósítása és fenntartása**

A Társult önkormányzatokat érintő pályázati forrásból megvalósított és fenntartott fejlesztések adminisztratív feladatainak előkészítése, amennyiben egy önkormányzat érintett az adott település Polgármesteri Hivatala, amennyiben több település önkormányzata az érintett, külön megállapodás szerint történik.

**Lejárt Fenntartási időszakÚ, De Nem lezárt PÁLYÁZATOK,**

**KÖZOP-2008-3.2/c-08-2010-0008**

*Kerékpárút hálózat fejlesztés: Kiskőrös és Akasztó*

*Források összesen:                                                                 500.000.000 Ft*

*Ebből: EU Reg. Fejl. Alap támogatása:                           500.000.000 Ft*

*Önkormányzati hozzájárulás:                              -*

*Hazai – központi támogatás:                               -*

*Költségek összesen:                                                                500.000.000 Ft*

*Ebből: Működési kiadás:                                                         63.781.000 Ft*

*Felhalmozási kiadás:                                              423.094.000 Ft*

*Fenntartási időszak vége:2021. január 29.*

*A vagyon használatának jogosultja: Akasztó Község Önkormányzata;*

*Kiskőrös Város Önkormányzata*

1. **napirend**

BESZÁMOLÓ A POLGÁRMESTERI HIVATAL 2022. ÉVI TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy Magyarország helyi önkormányzatairól szóló törvény a jegyző számára kötelező feladattá teszi a Hivatal munkájáról szóló beszámoló elkészítését. A beszámoló a határozat-tervezet mellékletét képezi. A beszámoló tartalmazza a szervezeti egységek munkáját a számok tükrében, statisztikai adatokkal kiegészítve. Megköszönte a hivatal dolgozóinak munkáját.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**142/2023. sz. Képv. test. hat.**

Beszámoló a Polgármesteri Hivatal 2022. évi tevékenységéről

**HATÁROZAT**

A Képviselő-testület a Polgármesteri Hivatal 2022. évi tevékenységéről szóló beszámolót a határozat mellékletében foglaltak szerint elfogadja.

**Felelős:** jegyző

**Határidő:** azonnal

*Melléklet a jegyzőkönyvhöz csatolva.*

*Domonyi László polgármester 15 perc szünetet rendelt el.*

1. **napirend**

HELYI VÁLASZTÁSI BIZOTTSÁG TAGJAINAK ÉS PÓTTAGJAINAK MEGVÁLASZTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy 2024. évben helyi önkormányzati képviselők és polgármesterek általános választása, valamint nemzetiségi önkormányzati választás kerül megtartásra. Az Alaptörvény módosítása értelmében e két választással egy napon az Európai Parlamenti képviselők megválasztása is megtartásra kerül. A vonatkozó jogszabály értelmében a Helyi Választási Bizottság tagjait a választást megelőző év október 1. és november 30. napja között kell megválasztani. Személyükre a Helyi Választási Iroda vezetője tesz indítványt. Ismertette a Helyi Választási Bizottság fő feladatait. Elmondta, hogy a Helyi Választási Bizottság tagjaiban egy személy esetében történt változás. Felsorolta a tagok és a póttagok nevét. Megköszönte a korábbi bizottság munkáját. Az új bizottság tagjai vonatkozásában elmondta, hogy az összeférhetetlenségi nyilatkozatot kitöltötték, megfelelnek a jogszabályi feltételeknek.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**143/2023. sz. Képv. test. hat.**

Helyi Választási Bizottság tagjainak és póttagjainak megválasztása

**HATÁROZAT**

Kiskőrös Város Önkormányzatának Képviselő-testülete a Helyi Választási Bizottság tagjait és póttagjait a Helyi Választási Iroda Vezetőjének indítványára a határozat mellékletében foglaltak szerint választja meg.

**Felelős:** jegyző

**Határidő:** azonnal

*Melléklet a 143/2023. sz. Képv. test. határozathoz*

|  |  |
| --- | --- |
| **Helyi Választási Bizottsági tagok** | |
| dr. Ba Mariann | Kiskőrös, Nyárfa u. 27. |
| dr. Hauk Gábor István | Kiskőrös, Klapka György u. 73. |
| Turán Istvánné | Kiskőrös, Szondy György u. 1. |
|  | |
| **Helyi Választási Bizottsági póttagok** | |
| dr. Téglás István Viktor | Kiskőrös, Bem József utca 9. |
| dr. Németh Miklós | Kiskőrös, Táncsics Mihály u. 2. |

1. **napirend**

TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Kunság-Média Nonprofit Kft. 100 %-ban önkormányzati tulajdonú cég. Az ügyvezető kinevezése, továbbá a könyvvizsgáló megválasztása a Képviselő-testület feladata. A könyvvizsgálói szerződés megszűnt, az előterjesztés értelmében a feladatokat 2023. december 1. és 2024. december 31. között Sinkovicz Attila János könyvvizsgáló látná el. Az ügyvezető kinevezése is lejár 2023. december 31. napjával, így a 2024-es évre is Kovács Enikő kerülne kinevezésre. Ezt tartalmazza a határozat-tervezet, illetve ennek megfelelően módosul a cég alapító okirata.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

**Domonyi László polgármester** elmondta, hogy Kovács Enikő jelezte, más elfoglaltsága miatt nem tud az ülésen részt venni.

**Dr. Turán Csaba jegyző** elmondta, hogy a Felügyelő Bizottság november 20-án tárgyalta az előterjesztést és elfogadásra javasolja.

**Domonyi László polgármester** megköszönte az eddigi munkát és további jó munkát kívánt Kovács Enikőnek.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**144/2023. sz. Képv. test. hat.**

Tulajdonosi hatáskörök gyakorlása a Kunság-Média Nonprofit Kft. -nél

**HATÁROZAT**

A Képviselő-testület

1. a Kunság-Média Nonprofit Kft. ügyvezetőjének Kovács Enikőt (lakcím: 6200 Kiskőrös, Bajza József utca 43.) nevezi ki 2024. január 01. napjától 2024. december 31. napjáig határozott időtartamra. Személyi alapbérét havi bruttó 650.000 Ft-ban – azaz hatszázötvenezer forintban - állapítja meg.
2. megválasztja Sinkovicz Attila János könyvvizsgálót - (címe: 6200 Kiskőrös, Szenti István utca 15., MKVK ny.sz. 005047, Igazságügyi adó- és járulék, könyvszakértő ny.sz. 5283, Adószakértő ny.sz.: 3121394) a Kunság-Média Nonprofit Szolgáltató Kft. könyvvizsgálójának 2023. december 01. napjától 2024. december 31. napjáig határozott időtartamra. A könyvvizsgáló díjazását a fenti időszakra 450 000,-Ft + ÁFA összegben állapítja meg.
3. egyetért azzal, hogy a gazdasági társaság alapító okirata a határozat 2. melléklete szerinti tartalommal módosításra kerül.
4. felhatalmazza a Polgármestert ügyvezető munkaszerződés módosításának - határozat 1. melléklete - aláírására és a határozat 2. mellékletét képező egységes szerkezetbe foglalt alapító okirat aláírására. Felkéri az ügyvezetőt, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

**Felelős:** polgármester

ügyvezető

**Határidő:** értelemszerűen

1. *melléklet a 144/2023. Képv.test. határozathoz*

**Munkaszerződés 1. módosítása**

Amely létrejött egyrészről

**Kovács Enikő**

szn.:

an.:

szül.:

lakik:

adóazonosító jel:

mint **Munkavállaló**,

másrészről

**KUNSÁG-MÉDIA Nonprofit Szolgáltató Korlátolt Felelősségű Társaság**

székhely: 6200 Kiskőrös, Petőfi tér 3.

Cg.: 03-09-118366

adószám: 18347047-2-03

alapító: Kiskőrös Város Önkormányzata (6200 Kiskőrös, Petőfi tér 1., képviseli: Domonyi László Mihály polgármester)

mint **Munkáltató** (együtt **Felek**)

között alulírott helyen és időben az alábbi feltételek szerint:

1. Felek 2022. október 25-én határozott időre szóló munkaszerződést kötöttek ügyvezetői feladatok ellátása tárgyában a 96/2022. Képviselő testületi határozatnak megfelelően, amelyet a …./2023. Képviselő-testület határozatnak megfelelően módosítanak.
2. A munkaszerződés I. Általános rendelkezések 1./ pontját közös megegyezéssel az alábbiak szerint módosítják:

1./ A Felek megállapodnak, hogy Munkáltató a Munkavállalót **2024. január 01. napjától -2024. december 31. napjáig** határozott időtartamra, ***Ügyvezető*** munkakörben, a jelen Szerződésben meghatározottak szerint főállású munkaviszonyban alkalmazza.

1. A munkaszerződés III. Díjazás és egyéb juttatások 1./ pontját közös megegyezéssel az alábbiak szerint módosítják:

1./ A Munkavállaló alapbére **havi bruttó 650.000,- Ft, azaz hatszázötvenezer** **forint**.

4. A munkaszerződés jelen módosítással nem érintett rendelkezési továbbra is változatlanul hatályosak és érvényesek.

A szerződés három példányban készült, amelyből egy példány a Munkavállalóé.

A Felek a jelen Szerződést elolvasták, tartalmát megértették, és mint akaratukkal mindenben megegyezőt jóváhagyólag aláírták.

Kiskőrös, 2023. ……… ….

|  |  |
| --- | --- |
| .................................................  Kovács Enikő  Munkavállaló | .................................................  KUNSÁG-MÉDIA Nonprofit Szolgáltató Korlátolt Felelősségű Társaság  Képviseli alapító: Kiskőrös Város Önkormányzata, képviseli: Domonyi László Mihály polgármester  Munkáltató |

*2. melléklet a 144/2023. Képv.test. határozathoz*

**KUNSÁG-MÉDIA Nonprofit Szolgáltató Korlátolt Felelősségű Társaság**

**ALAPÍTÓ OKIRATA**

2023. november ….

**KUNSÁG-MÉDIA Nonprofit Szolgáltató Korlátolt Felelősségű Társaság**

**Alapító okirata**

Alapító okirat, amely abból a célból került elfogadásra, hogy a **III.** pontban megjelölt alapító a 2013. évi V. törvény (új Ptk.) rendelkezései és Kiskőrös Város Képviselő-Testületének 2023. november …… napján …………. szám alatt meghozott Képviselő testületi határozatának megfelelő, és **2023.11…..** napján meghozott Alapítói határozat szerint üzletszerű gazdasági tevékenységet folytasson az alábbiak szerint:

Létesítő okirat kelte: 2023. november ….

**I. A társaság neve, székhelye, tevékenységének kezdete, célja**

1. A társaság teljes neve: KUNSÁG-MÉDIA Nonprofit Szolgáltató Korlátolt Felelősségű Társaság
2. A társaság rövidített neve: KUNSÁG-MÉDIA Nonprofit Kft.
3. A társaság székhelye: 6200 Kiskőrös, Petőfi tér 3.

A társaság székhelye egyben a központi ügyintézés helye is.

**A társaság jogállása:**

Nonprofit korlátolt felelősségű társaság.

**II. A társaság tevékenységi körei a TEÁOR 08’ besorolás szerint**

**6010 '08 Rádióműsor-szolgáltatás (Főtevékenység)**

5914'08 Filmvetítés

6820'08 Saját tulajdonú, bérelt ingatlan bérbeadása, üzemeltetése

9499'08 M.n.s. egyéb közösségi, társadalmi tevékenység

6020'08 Televízióműsor összeállítása, szolgáltatása

7311'08 Reklámügynöki tevékenység

7312'08 Médiareklám

8211'08 Összetett adminisztratív szolgáltatás

8299'08 M.n.s. egyéb kiegészítő üzleti szolgáltatás

5920'08 Hangfelvétel készítése, kiadása

8230'08 Konferencia, kereskedelmi bemutató szervezése

8559'08 M.n.s. egyéb oktatás

5911'08 Film-, video-, televízióműsor-gyártás

5912'08 Film-, videogyártás, televíziós műsorfelvétel utómunkálatai

5814'08 Folyóirat, időszaki kiadvány kiadása

9004’08 Művészeti létesítmények működtetése

9102’08 Múzeumi tevékenység

7990’08 Egyéb foglalás

|  |
| --- |
|  |

A fentiekben meghatározott tevékenységek közül azon tevékenységeket, amelyek engedélyhez kötöttek, csak az engedély megszerzését követően végzi a társaság.

**III. A társaság alapítója**

**KISKŐRÖS VÁROS ÖNKORMÁNYZATA**

Székhelye: 6200 Kiskőrös, Petőfi Sándor tér 1.

Képviseletre jogosult: Domonyi László polgármester

Anyja neve: Szentgyörgyi Zsuzsanna

Lakcím: 6200 Kiskőrös, Toldi Miklós u. 6.

**IV. A társaság törzstőkéje, a törzsbetétek nagysága**

1. **/ A társaság törzstőkéje:**

**3.060.000,- Ft,** azaz Hárommillió-hatvanezer forint törzsbetéttel rendelkezik, amely teljes egészében pénzbeli vagyoni hozzájárulásból áll.

1. **/ Az Alapító törzsbetéte:**

Kiskőrös Város Önkormányzat(6200 Kiskőrös, Petőfi Sándor tér 1.)

3.060.000,- Ft,azaz Hárommillió-hatvanezer forint törzsbetéttel rendelkezik.

Törzsbetét összetétele:

Pénzbeli vagyoni hozzájárulás.

1. **/ A törzsbetét szolgáltatása:**

A törzsbetét szolgáltatása már jelen alapító okirat aláírását megelőzően maradéktalanul megtörtént.

**V. A társaság időtartama, célja, megszűnése, az üzletrészek átruházása, felosztása, bevonása**

1. **/ A társaság időtartama:**

Határozatlan.

**2./ A társaság célja:**

Alapítójának - a Kiskőrös Város Önkormányzatnak - a helyi közszolgáltatások körében az Ötv. 13.§ (1) bekezdésében felsorolt feladatai közül az alábbi sorszámú ellátása:

7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

**3. A társaság megszűnése:**

* 1. A társaság jogutód nélkül megszűnik, ha:

1. / Alapító elhatározza a társaság jogutód nélküli megszűnését,
2. / A cégbíróság a Ctv-ben meghatározott okok miatt a társaságot megszünteti, e./ Jogszabály így rendelkezik.
   1. A társaság jogutóddal szűnik meg a társasági formaváltás, egyesülés és szétválás esetén. Amennyiben az ügyvezető az átalakuláshoz szükséges okiratokat előkészíti, az átalakulási javaslat érdemi elbírálásáról az Alapító egy ülésen határozhat. Ez esetben az egyes jogi személyek átalakulásáról, egyesüléséről, szétválásáról szóló 2013. évi CLXXVI. tv. rendelkezései, különösen annak 8. § az irányadó.
3. **/ A társaság üzletrészei:**

Az Alapító 1 üzletrésszel rendelkezik.

1. **/ Az üzletrész átruházása:**

Az üzletrészt kívülálló személyre csak akkor lehet átruházni, ha az Alapító törzsbetétjét teljes mértékben befizette. Az Alapító üzletrészét, annak egy részét, vagy egészét értékesítheti.

Ha az egyszemélyes társaság az üzletrész felosztása vagy a törzstőke felemelése folytán új tagokkal egészül ki és így többszemélyessé válik, a tagok kötelesek az alapító okiratot társasági szerződésre módosítani.

1. **/ Az üzletrész átszállása a jogutódra:**

Az Alapító halála, jogutóddal történő megszűnése esetén az Alapító üzletrésze az örökösére, illetőleg a jogutódjára száll át.

1. **/ Az üzletrész oszthatósága:**

Az üzletrész felosztásának csak részleges átruházás, megszűnt Alapító jogutódlása, a házastársi közös vagyon megosztása és öröklés esetén van helye. A felosztáshoz az Alapító hozzájárulása szükséges.

1. **/ Saját üzletrész:**

A társaság saját részére üzletrészt nem szerezhet.

1. **A társaság szervezete**

**A társaság szervei:**

1. / Alapító
2. / Ügyvezető
3. / Könyvvizsgáló
4. / Felügyelő bizottság
   1. **/ Alapító:**
5. / A társaságnál taggyűlés nem működik, a taggyűlési hatáskörbe tartozó kérdésekben az egyedüli tag (alapító tag) dönt, és erről az ügyvezetőt írásban köteles é1tesíteni.
6. / Az Alapító kizárólagos hatáskörébe tartozik:
   1. a számviteli törvény szerinti beszámoló jóváhagyása;
   2. pótbefizetés elrendelése és visszatérítése;
   3. az üzletrész felosztása;
   4. az ügyvezető megválasztása, visszahívása és díjazásának megállapítása;
   5. a felügyelő bizottság tagjainak megválasztása, visszahívása és díjazásának megállapítása;
   6. a könyvvizsgáló megválasztása, visszahívása és díjazásának megállapítása;
   7. olyan szerződés megkötésének jóváhagyása, amelyet a társaság ügyvezetőjével, felügyelő bizottsági tagjával, könyvvizsgálójával vagy azok közeli hozzátartozójával [Ptk. 8:1. § (1) 1. pont] köt;
   8. az ügyvezető, a felügyelő bizottsági tagok, illetve a könyvvizsgáló elleni követelések érvényesítése;
   9. a társaság beszámolójának, ügyvezetésének, gazdálkodásának könyvvizsgáló által történő megvizsgálásának elrendelése;
   10. az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása;
   11. a társaság jogutód nélküli megszűnésének, átalakulásának elhatározása;
   12. az Alapító Okirat módosítása;
   13. a törzstőke felemelésének és leszállításának elhatározása;
   14. törzstőke-emelés során az elsőbbségi jog gyakorlására jogosultak kijelölése;
   15. törzstőke felemelésekor, illetve az elsőbbségi jog gyakorlása esetén a törzsbetétek arányától való eltérés megállapítása;
   16. határozathozatal cégvezető kinevezéséről a Ptk. 3:113. §. alapján;
   17. az ügyvezető munkájának értékelése, határozat az ügyvezető részére megadható felmentvény tárgyában.
   18. mindazon ügyek, amelyeket törvény vagy az Alapító okirat az Alapító kizárólagos hatáskörébe utal, vagy amit az Alapító az ügyvezetőktől saját hatáskörébe von;
7. / Az alapító tag döntései nyilvánosak, azon bárki jelen lehet.
8. / Véleményezési jog:

A tulajdonos a hatáskörébe tartozó döntései meghozatalát megelőzően köteles a vezető tisztségviselők, valamint a felügyelő bizottság véleményét megismerni. Kivételt képeznek a vezető tisztségviselők megválasztásával é s kinevezésével kapcsolatos ügyek.

Azokról az ügyekről, amelyekben a véleményezési jogot a felügyelő bizottságnak és az ügyvezetőnek gyakorolnia kell, a Tulajdonos képviseletében eljárva a polgármester írásban tájékoztatja az érdekelteket.

Halaszthatatlan döntés esetében a vélemény beszerzése rövid úton (pld. távbeszélő, fax, e-mail) is történhet, azonban az így véleményt nyilvánító személy nyolc napon belül köteles véleményét írásban is a Tulajdonos rendelkezésére bocsátani.

A Tulajdonos a soron következő képviselő-testületi ülésén dönt az adott kérdésekben. Határozatáról annak meghozatalát követő három napon belül a véleményezési jogra jogosultakat írásban értesíti ajánlott levélben vagy rövid úton.

Az írásos vélemény, vagy az ülésről készült jegyzőkönyv, illetve annak kivonata nyilvános, azt a Tulajdonos határozatával együtt - a döntés meghozatalától számított 30 napon belül - a cégbíróságnál a cégiratok közé letétbe kell helyezni.

* 1. **/ Ügyvezető:**

1./ A társaság önálló ügyvezetésére és képviseletére jogosult ügyvezetője:

Név: Kovács Enikő

Születési ideje: 1973.04.21.

Anyja neve: Gál Mária

Lakcím: 6200 Kiskőrös, Bajza József utca 43.

*Az ügyvezetői megbízatás 2024. december 31. napjáig tartó határozott időtartamra szól.*

A megbízatás kezdő időpontja: 2022. november 1.

A társaság munkavállalói felett a munkáltatói jogokat az ügyvezető gyakorolja.

Az ügyvezetőt megillető jogokra és az ügyvezetőt terhelő kötelezettségekre a Ptk. vonatkozó szabályai az irányadóak.

Az ügyvezető felett a munkáltatói jogokat az alapító gyakorolja. Az alapító az ügyvezető hatáskörét nem vonhatja el.

2./ A társaság képviselete, cégjegyzésének módja:

A társaságot az ügyvezető önállóan képviseli.

A cégjegyzés akként történik, hogy a társaság kézzel vagy géppel írt, előnyomott vagy nyomtatott elnevezése alá az ügyvezető önállóan írja a nevét.

3./ Az ügyvezető főbb kötelezettségei:

* + - * az Alapítói határozatok előkészítése;
      * az éves terv előirányzatának elkészítése és előterjesztése;
      * a mérleg elkészítése és előterjesztése;
      * az üzleti könyvek szabályszerű vezetése;
      * a tagjegyzék vezetése;
      * a Határozatok Könyvének vezetése;
      * intézkedés a cégbíróság felé a jogszabályokban előírt esetekben;
      * intézkedés az alapító által hozott határozatok végrehajtására;
      * gazdálkodási és működési feltételek biztosítása;
      * gondoskodás a társasági vagyon kezeléséről, védelméről és a társasági cél szerinti felhasználásáról, gyarapításáról;
      * az alapító által meghatározott egyéb feladatok ellátása.

Az ügyvezető véleményezési jogát írásban gyakorolja, az értesítés kézhezvételétől számított 8 napon belül oly módon, hogy azt a polgármesternek megküldi. Halaszthatatlan döntés esetében a véleménynyilvánítás rövid úton (távbeszélő, fax, e-mail) is történhet, azonban az így közölt véleményét az ügyvezető 8 napon belül köteles írásban is a polgármester rendelkezésére bocsátani.

Az ügyvezető köteles az alapító által hozott döntések nyilvántartását naprakészen vezetni (Határozatok Könyve), melyet a társaság székhelyén kell tartani. A Határozatok Könyvében a Felügyelő bizottság határozatait is nyilván kell tartani.

Az ügyvezető köteles az alapító által hozott olyan határozatokat, amelyek harmadik személyt érinthetnek, a döntés meghozatalától számított 8 napon belül írásban, ajánlott postai küldeményként feladva az érintettnek is megküldeni.

Amennyiben az irat a hatályos jogszabályok szerint nem tekinthető kézbesítettnek, úgy köteles ennek tudomásra jutásától számított 8 napon belül közleményként a Kiskőrös Város Önkormányzata honlapján (www.kiskoros.hu) is nyilvánosságra hozni.

4./ Összeférhetetlenségi szabályok:

A vezető tisztségviselőt illetően az összeférhetetlenségi szabályokra a Ptk-ban foglaltakat kell alkalmazni.

Az ügyvezető az alapító írásbeli hozzájárulása nélkül:

* + - * a társaság tevékenységi körébe tartozó üzletszerű gazdasági tevékenységet saját nevében nem folytathat,
      * nem lehet korlátlanul felelős tagja a társaságéhoz hasonló tevékenységet végző más gazdasági társaságnak,
      * nem lehet egyéni vállalkozó a társaságéhoz hasonló, vagy azonos tevékenységi körben, nem lehet vezető tisztségviselő a társaságéhoz hasonló tevékenységet folytató más gazdasági társaságban.

5./ Megszűnik az ügyvezetői tisztség:

* + - * a megbízás időtartamának lejártával;
      * visszahívással;
      * lemondással;
      * a vezető tisztségviselő halálával vagy jogutód nélküli megszűnésével;

- a vezető tisztségviselő cselekvőképességének a tevékenysége ellátásához szükséges körben

történő korlátozásával;

* + - * a vezető tisztségviselővel szembeni kizáró vagy összeférhetetlenségi okok bekövetkeztével.

6./ Az ügyvezető az ügyvezetési tevékenysége során a társaságnak okozott károkért a szerződésszegéssel okozott kárért való felelősség szabályai szerint felel a társasággal szemben. Ha az ügyvezető ügyvezetői minőségével összefüggésben harmadik személyeknek kárt okoz, a károsulttal szemben az ügyvezető a társasággal egyetemlegesen felel.

* 1. **/ Könyvvizsgáló:**

1. */ A társaság állandó könyvvizsgálója* ***2023. december 1. napjától 2024. december 31. napjáig*** *terjedő határozott időtartamra:*

***Sinkovicz Attila János***

*lakóhely: 6200 Kiskőrös, Szent István utca 15.*

*anyja neve: Felföldi Rózsa*

*kamarai tagsági száma: 005047*

1. / Az állandó könyvvizsgálóval a kijelölését követően a gazdasági társaság ügyvezetője köt szerződést a polgári jog általános szabályai szerint. Az állandó könyvvizsgáló újraválasztható.
2. / A könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és

jövedelmi helyzetéről, működésének gazdasági eredményeiről. A könyvvizsgáló megállapításait az éves beszámoló és az éves terv tekintetében írásban is közli.

1. / A könyvvizsgáló feladatának teljesítése érdekében a társaság könyveibe, irataiba, számviteli nyilvántartásaiba betekinthet, a vezető tisztségviselőktől, illetve a társaság munkavállaitól felvilágosítást kérhet, a társaság bankszámláit, ügyfélszámláit, pénztárát, szerződéseit, értékpapír- és áruállományát megvizsgálhatja.
2. / Az állandó könyvvizsgáló jelentése nélkül az alapító a mérleg elfogadásáról nem határozhat.
3. / Ha a könyvvizsgáló a társaság vagyonának olyan változását észleli, amely veszélyezteti a társasággal szembeni követelések kielégítését, vagy ha olyan körülményt észlel, amely a vezető tisztségviselő e minőségében kifejtett tevékenységéért való felelősségét vonja maga után, késedelem nélkül köteles az ügyvezetésnél kezdeményezni az alapító döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a társaság törvényességi felügyeletét ellátó cégbíróságot értesíteni.
4. / A könyvvizsgáló az ilyen tisztséget betöltő személyektől általában elvárható gondossággal köteles eljárni.
5. / A könyvvizsgálót tevékenységével kapcsolatban szigorú titoktartási kötelezettség terheli. A kötelezettségei megszegésével a társaságnak okozott kárért a polgári jog szabályai szerint felel.
6. / Összeférhetetlenség:

Az összeférhetetlenségi szabályokra a Ptk-ban foglaltakat kell alkalmazni.

* 1. **/ Felügyelő bizottság:**

1. / A társaságnál felügyelőbizottság választására sor kerül.
2. / A Tulajdonos három tagból álló felügyelő bizottságot hoz létre azzal a feladattal, hogy az ügyvezetést a társaság érdekeinek megóvása céljából ellenőrizze.

A Felügyelő Bizottság 3 tagú, tagjait az alapító bízza meg. A Felügyelő Bizottság tagjai maguk közül elnököt választanak. Az elnök köteles az alapítónak jelezni a Felügyelő Bizottság tagjai számának 3 fő alá csökkenését.

A Felügyelő Bizottság tagjai:

**Lupták György** (anyja neve: Bartos Piroska, lakcím: *7354 Váralja, Kossuth Lajos utca 196.*)

**Dedák Pál** (anyja neve: Andriska Mária, lakcím: 6200 Kiskőrös, József Attila utca 98.)

**Somogyi Zoltán László** (anyja neve: Burján Anna, lakcím: 6200 Kiskőrös, Safári József utca 13.)

Megbízatásuk **2024. november 30. napjáig tartó határozott időtartamra szól**.

3./ A felügyelő bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelő bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a társaság tisztségviselője.

A felügyelő bizottság tagjai a felügyelő bizottság munkájában személyesen kötelesek részt venni. A felügyelő bizottság tagjai a társaság ügyvezetésétől függetlenek, tevékenységük során nem utasíthatóak.

A felügyelő bizottsági tagsági jogviszony az elfogadással jön létre.

A felügyelő bizottsági tagság megszűnésére a vezető tisztségviselői megbízatás megszűnésére a PTK. idevonatkozó szabályait kell alkalmazni azzal, hogy a felügyelő bizottsági tag lemondó nyilatkozatát a társaság ügyvezetőjéhez intézi.

4./ A felügyelő bizottság köteles az alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni.

A felügyelő bizottság a társaság irataiba, számviteli nyilvántartásaiba, könyveibe betekinthet, az ügyvezetőtől és a társaság munkavállalóitól felvilágosítást kérhet, a társaság fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.

A felügyelő bizottság akkor határozatképes, ha valamennyi tag jelen van. A Felügyelő Bizottság tagjai személyesen kötelesek eljárni, képviseletnek nincs helye. A felügyelő bizottság határozatait a jelenlévők egyszerű szótöbbségével hozza.

A felügyelő bizottsági tagok az ellenőrzési kötelezettségük elmulasztásával vagy nem megfelelő

teljesítésével a jogi személynek okozott károkért a szerződésszegéssel okozott károkért való felelősség szabályai szerint felelnek a társasággal szemben.

5./ A felügyelő bizottság testületként jár el. A felügyelő bizottság tagjai sorából elnököt választ.

A felügyelő bizottság üléseit az elnök hívja össze írásban és vezeti le. A meghívónak az ülés napirendi pontjait tartalmaznia kell. A meghívót a felügyelő bizottság tagjainak ajánlott levélben kell elküldeni az ülést megelőző nyolc nappal.

Az ülés összehívását az ok és cél megjelölésével a felügyelő bizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a felügyelő bizottság ülésének harminc napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.

A felügyelő bizottság üléséről jegyzőkönyvet kell készíteni, amely tartalmazza az ülés helyét, idejét, összehívásának módját, határozatképességét, a jelenlévők nevét, az ülésen elhangzottakat, a döntést támogatók és ellenzők számarányát, személyét, valamint a határozatokat.

Ha a felügyelő bizottság tagjainak száma az alapító okiratban meghatározott létszám alá csökken, vagy nincs aki az ülését összehívja, a társaság ügyvezetője a felügyelő bizottság rendeltetésszerű működésének helyreállítása érdekében köteles a tulajdonost értesíteni, és a tulajdonos köteles a felügyelő bizottság rendeltetésszerű működésének helyreállításához szükséges intézkedéseket megtenni.

6./ A felügyelő bizottsági tagsági jogviszonyra a megbízási szerződés szabályait kell alkalmazni.

A felügyelő bizottsági tagok a társaság ügyeiről szerzett értesüléseiket üzleti titokként kötelesek megőrizni.

A véleményezési jogot a felügyelő bizottság főszabályszerűen az ülésen gyakorolja.

A felügyelő bizottság az ülést követő nyolc napon belül köteles véleményét írásban a polgármester

rendelkezésére bocsátani. Halaszthatatlan döntés esetében a felügyelő bizottság ülésen kívül is gyakorolhatja a véleményezési jogot. Ebben az esetben a véleményt nyilvánító személy a napirend kézhezvételétől számított nyolc napon belül köteles eljuttatni véleményét a döntéshozóhoz.

7./ A felügyelő bizottság feladata:

* + - * ellenőrzi a társaság ügyvezetését,
      * vezető tisztségviselőktől, illetve a gazdasági társaság vezető állású munkavállalóitól felvilágosítást kérhet,
      * a társaság könyveit és iratait megvizsgálhatja,
      * köteles megvizsgálni a társaság valamennyi lényeges üzletpolitikai jelentését, valamint minden olyan előterjesztést, amely az alapító kizárólagos hatáskörébe tartozó ügyre vonatkozik,
      * a számviteli törvény szerinti beszámolóról és az adózott eredmény felhasználásáról a Tulajdonos csak a felügyelő bizottság írásbeli jelentésének birtokában határozhat,
      * ha a felügyelő bizottság megítélése szerint az ügyvezető tevékenysége jogszabályba ütközik, az alapító okiratba ütközik, vagy egyébként sérti a gazdasági társaság vagy a Tulajdonos érdekeit, javaslatot tesz a Tulajdonos felé,
      * jogosult minden olyan intézkedést megtenni, amelyet jogszabály, vagy az alapító okirat a hatáskörébe utal, illetőleg amelyre jogszabály vagy az alapító okirat feljogosítja.

1. **Az üzleti év**
2. / Az üzleti év a naptári évvel egyezik meg. Az ügyvezető a az üzleti évre vonatkozóan üzleti tervet köteles készíteni.
3. **Évzárlat, a nyereség felosztásának tilalma, a veszteség kezelése**

1./ Évzárlat:

Az ügyvezető köteles minden év végén mérleget és olyan beszámolót készíteni, amelyből a társaságnak az elmúlt év végén felmérhető gazdasági helyzete kitűnik.

A mérleget az ügyvezető terjeszti az Alapító elé.

2./ A nyereség felosztásának tilalma:

A társaság a gazdálkodása során elért eredményét nem osztja fel a tagok között, hanem az a társaság vagyonát gyarapítja.

1. / A veszteség kezelése:

Az ügyvezető késedelem nélkül köteles az Alapító döntéshozatalát kezdeményezni a szükséges intézkedések megtétele céljából, ha tudomására jut, hogy

1. a társaság saját tőkéje veszteség folytán a törzstőke felére csökkent;
2. a társaság saját tőkéje a törzstőke törvényben meghatározott minimális összege alá csökkent;
3. a társaságot fizetésképtelenség fenyegeti vagy fizetéseit megszüntette; vagy
4. ha vagyona tartozásait nem fedezi.

A fent megjelölt esetekben az Alapítónak határoznia kell

1. pótbefizetés előírásáról, vagy
2. a törzstőke mértékét elérő saját tőke más módon való biztosításáról, vagy
3. a törzstőke leszállításáról, vagy
4. a társaság átalakulásáról, egyesüléséről, szétválásáról, vagy
5. a társaság jogutód nélküli megszüntetéséről.

Az Alapító ezzel kapcsolatos határozatait három hónapon belül végre kell hajtani.

Az alapító tag döntésének kezdeményezésére az ügyvezetőn túlmenően jogosult a Felügyelő bizottság, ha azt a társaság érdeke egyébként megkívánja, az állandó könyvvizsgáló, ha úgy ítéli meg, hogy a gazdasági helyzet, vagy egyéb körülmények azt indokolják.

1. **A társaság megszűnése**
2. / A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti
3. / Nonprofit gazdasági társaság más társasági formába csak nonprofit jellegének megtartásával alakulhat át, csak nonprofit gazdasági társasággal egyesülhet, illetve csak nonprofit gazdasági társaságokká válhat szét.
4. **Vegyes rendelkezések**
5. / A társaság gazdasági vállalkozási tevékenységet csak az alapító okiratban meghatározott célok szerinti tevékenységek megvalósítását nem veszélyeztetve végzi.
6. / A tulajdonos köteles szabályzatot alkotni a Társaság vezető tisztségviselői, felügyelő bizottság tagjai és más a legfőbb szerve által meghatározott vezető állású munkavállalói javadalmazása módjának, mértékének főbb elveiről, annak rendszeréről. A szabályzatot az elfogadásától számított 30 napon belül a cégiratok közé letétbe kell helyezni. A szabályzatban foglaltak alapján a Tulajdonos kizárólagos hatáskörébe tartozik a szabályzattal érintett személyi kör javadalmazásának (így különösen díjazásának munkabérének, végkielégítésének, egyéb juttatásainak) megállapítása.
7. / Azokban az esetekben, amikor a Polgári Törvénykönyvről szóló 2013. évi V. törvény a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.
8. / A jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvényben foglaltak az irányadók.
9. / Az alapító okirat egyes pontjainak érvénytelensége az egész alapító okiratot nem teszi érvénytelenné.

A társaság alapítója a jelen változásokkal egységes szerkezetbe foglalt alapító okiratot elolvasta, megértette, és mint akaratával mindenben egyezőt, helybenhagyólag aláírta. A mai napon az alapító okirat VI/B./1. pontja, valamint VI/C./1. pontja került módosításra, valamint VI./D./2. hatályosításra. A módosított rendelkezéseket a kurzívval szedett szövegrész is jelzi.

Kelt: Kiskőrös, 2023. november ….

**Az alapító aláírása:**

A fenti egységes szerkezetbe foglalt alapító okiratot, mint a Kiskőrös Város Képviselő-Testületének 2023. november …… napján …………. szám alatt meghozott Képviselő testületi határozatával mindenben egyezőt, annak megbízásából jóváhagyó aláírásommal ellátom:

................................................................................

Név: Kiskőrös Város Önkormányzat

képviseli: Domonyi László

polgármester

Dr. Csvila István ügyvéd (6722 Szeged, Kálvária sgt. 19., Kamarai azonosító szám: 36058615) készítettem és ellenjegyzem Kiskőrösön, 2023. november ….. napján, valamint igazolom, hogy a létesítő okirat egységes szerkezetbe foglalt szövege megfelel a létesítő okirat módosítás alapján hatályos tartalmának:

1. **napirend**

KÖZFELADAT ELLÁTÁSI SZERZŐDÉS MEGKÖTÉSE A KUNSÁG-MÉDIA NONPROFIT SZOLGÁLTATÓ KFT.-VEL VÁROSMARKETING ÉS A TURIZMUSSAL KAPCSOLATOS FELADATOK ELLÁTÁSA TÁRGYÁBAN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a 2023. évben a városmarketing és a turizmussal kapcsolatos feladatokat a Kunság-Média Nonprofit Kft. látta el. Az előterjesztés értelmében a 2024. évi feladatellátást is így tervezi az Önkormányzat, így új támogatási szerződés megkötése indokolt.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**145/2023. sz. Képv. test. hat.**

Közfeladat ellátási szerződés megkötése a Kunság-Média Nonprofit Szolgáltató Kft.-vel városmarketing és a turizmussal kapcsolatos feladatok ellátása tárgyában

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata támogatási szerződést köt városmarketing és turizmussal kapcsolatos közfeladatok ellátása tárgyában a Kunság-Média Nonprofit Szolgáltató Kft.-vel 2024. január 1. napjától – 2024. december 31. napjáig terjedő egy év határozott időtartamra, a jelen határozat melléklete szerinti tartalommal, az abban részletezett feladatok ellátására
2. felhatalmazza a polgármestert az 1. pontban megjelölt támogatási szerződés aláírására
3. felkéri a polgármestert, hogy az Önkormányzat 2024. évi költségvetési rendeletének tervezetét a fentieknek megfelelően terjessze elő.

**Felelős:** polgármester

**Határidő:** 2023. december 31**.**

*Mellékletek a jegyzőkönyvhöz csatolva.*

1. **napirend**

A KISKŐRÖS, SAFÁRI UTCA 2. SZÁM ALATTI INGATLAN ÁTMINŐSÍTÉSE ÉS ÉRTÉKESÍTÉSRE TÖRTÉNŐ KIJELÖLÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy az Önkormányzat kizárólagos tulajdonát képezi a Kiskőrös, Safári utca 2. szám alatti iskola rendeltetésű ingatlan. Az ingatlant a Wattay Középiskola évtizedekkel ezelőtt tanműhelyként használta, jelenleg az Önkormányzat raktározás céljára hasznosítja. A vonatkozó jogszabály alapján az iskola, mint közfeladatot ellátó intézmény az önkormányzat korlátozottan forgalomképes törzsvagyonának részét képezi. Az ingatlan közfeladat ellátását szolgáló intézményként már nem funkcionál, a későbbiek folyamán sem tervez az ingatlanban ilyen tevékenységet megvalósítani. A vonatkozó szabályok alapján amennyiben az ingatlan már nem szolgálja közfeladat ellátását, a Képviselő-testület jogosult az ingatlant törzsvagyonból üzleti vagyoni körbe átminősíteni. Az önkormányzat vagyonrendelete alapján a nettó 10.000.000,-Ft értékhatárt meghaladó üzleti vagyon értékesítésénél versenytárgyalás kiírása szükséges. Az ingatlan értékesítésre történő kijelölésére a Képviselő-testület jogosult.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**146/2023. sz. Képv. test. hat.**

A Kiskőrös, Safári utca 2. szám alatti ingatlan átminősítése és értékesítésre történő kijelölése

**HATÁROZAT**

A Képviselő-testület

1. hozzájárul Kiskőrös Város Önkormányzata korlátozottan forgalomképes törzsvagyonát képező Kiskőrös belterület 1459/2 hrsz-on nyilvántartott, 539 m2 alapterületű, természetben 6200 Kiskőrös, Safári u. 2 szám alatti kivett iskola rendeltetésű ingatlan forgalomképes üzleti vagyonná történő minősítéséhez.
2. az 1. pontban nevesített ingatlant az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján értékesítésre jelöli ki.
3. felhatalmazza a polgármestert a versenytárgyalás kiírására és annak lefolytatására, azzal, hogy a versenytárgyalás induló összege 26.300.000,-Ft.

**Felelős:** polgármester

**Határidő:** azonnal

1. **napirend**

A KISKŐRÖS, PETŐFI SÁNDOR TÉR 3. SZÁM ALATTI 3093/A/53 ÉS A 3093/A/54 HRSZ-Ú IRODAHELYISÉG ADÁSVÉTELE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Horizont Kft. vezető tisztségviselője az Önkormányzat részére megvételre ajánlotta fel a tulajdonában lévő Petőfi Sándor tér 3. szám alatti társasház 3. emeleti kettő irodahelyiségét. A társasházban, a Magyar Államot követően Kiskőrös Város Önkormányzata rendelkezik a legnagyobb tulajdoni hányaddal, a szomszédos irodahelyiségek is önkormányzati tulajdonban vannak. Magyarország helyi önkormányzatairól szóló törvény alapján az Önkormányzat lakás- és helyiséggazdálkodási közfeladatainak ellátása céljára kívánja megvásárolni az irodahelyiségeket. A visszterhes tulajdonjog átruházásról a Képviselő-testület jogosult dönteni.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**147/2023. sz. Képv. test. hat.**

A Kiskőrös, Petőfi Sándor tér 3. szám alatti 3093/A/53 és a 3093/A/54 hrsz-ú irodahelyiség adásvétele

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata lakás- és helyiséggazdálkodási közfeladatok ellátására 6.850.394,-Ft+áfa vételáron megvásárolja a Horizont Handels und Indrustrie AG Magyarországi Fióktelepe (1114 Budapest, Villányi út 11.) tulajdonát képező Kiskőrös 3093/A/53 hrsz-ú, 18 m2 alapterületű, kivett iroda rendeltetésű és a 3093/A/54 hrsz-on nyilvántartott 12 m2 alapterületű, kivett iroda rendeltetésű, természetben a Kiskőrös, Petőfi Sándor tér 3. szám alatti, kivett irodaház rendeltetésű társasházban lévő helyiségeket, a határozat mellékletét képező adásvételi szerződésben foglalt tulajdonjog átruházási feltételekkel.
2. felhatalmazza a polgármestert a határozat melléklete szerinti adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére, a kapcsolódó jognyilatkozatok megtételére.

**Felelős:** polgármester

**Határidő:** értelemszerűen

*Melléklet a 147/2023. sz. Képv. test. határozathoz*

**ADÁSVÉTELI SZERZŐDÉS**

Amely létrejött egyrészről,

**HORIZONT Handels und Industrie AG Magyarországi Fióktelep** (székhely: 1114 Budapest, Villányi út 11., Cg.: 01-17-000897, KSH szám: 25163829-6810-226-01, adószám: 25163829-2-43, képviseletében meghatalmazással:Marsovszky Balázs György (sz.n.: , a.n.:, születési hely idő: ., szem az.: , adóazonosító jel:lakik:)), mint **Eladó** – továbbiakban Eladó, és

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **Vevő** – továbbiakban, mint Vevő – között a mai napon az alábbi feltételekkel:

**I. Bevezető rendelkezések**

1./ Eladó 1/1 arányú kizárólagos tulajdonát képezik az alábbi ingatlanok:

a.) **Kiskőrös, belterület 3093/A/53 hrsz.** alatt felvett, valóságban 6200 Kiskőrös, Petőfi Sándor tér 3. 3. em. 53. szám alatt található, iroda megjelölésű, mindösszesen 18 m2 összterületű ingatlan a hozzátartozó 182/18149-ed eszmei közös hányaddal és a társasház alapító okirat szerinti hozzátartozó helyiségekkel – továbbiakban Ingatlan I.

b.) **Kiskőrös, belterület 3093/A/54 hrsz.** alatt felvett, valóságban 6200 Kiskőrös, Petőfi Sándor tér 3. 3. em. 54. szám alatt található, iroda megjelölésű, mindösszesen 12 m2 összterületű ingatlan a hozzátartozó 117/18149-ed eszmei közös hányaddal és a társasház alapító okirat szerinti hozzátartozó helyiségekkel – továbbiakban Ingatlan II.

Ingatlan I. és II. a továbbiakban **együttesen Ingatlanok.**

2./ Eladó eladja, vevő pedig megvásárolja 1/1 tulajdoni arányban az I/1. pontban megjelölt **Ingatlanokat,** azokvalamennyi tartozékával együtt.

3./ Eladó a tulajdonjogát e-hiteles tulajdoni lap másolatokkal igazolja, egyúttal szavatolja, hogy az **Ingatlanok** per-, igény és tehermentesek. Eladó szavatolja, hogy nincs az **Ingatlanokon** 3. személynek olyan joga mely azok használatát, birtoklását kizárja, korlátozza, akadályozza. Felek rögzítik, hogy a tulajdoni lapok a jelen szerződésben említetten túl elintézetlen széljegyet, bejegyzett terhet, elidegenítési vagy terhelési tilalmat, illetve egyéb, jelen szerződés létrejöttéhez kapcsolódó releváns jogot vagy tényt nem tartalmaz, illetve azt a felek nem kérik feltüntetni.

4./ Szerződést kötő felek rögzítik, hogy vevő a társasházban rendelkezik tulajdonjoggal, így a társasház alapító okiratát ismeri, ennek megfelelően tudomással bír arról, hogy az elővásárlási jog kapcsán a társasház rendelkezéseket nem tartalmaz.

**II. Fizetési feltételek**

1./ Felek az I/1. pontban megjelölt **Ingatlanok** kölcsönösen kialkudott vételárát 6.850.394,- Ft + Áfa azaz Hatmillió-nyolcszázötvenezer-háromszázkilencvennégy forint + áfa összegben határozzák meg az alábbi megoszlásban:

I/1/a.) pontban megjelölt Ingatlan I. vételára 4.110.237,- Ft + Áfa

I/1/b.) pontban megjelölt Ingatlan II. vételára 2.740.157,- Ft + Áfa.

Felek rögzítik, hogy az **Ingatlanok** értékesítésénél a fordított adózásra vonatkozó, az Áfa törvény 142 § (1) bekezdés e.) pontjának rendelkezése az irányadó, így jelen esetben vevő az adófizetésre kötelezett.

2./ Felek megállapodnak abban, hogy vevő a teljes vételárat legkésőbb 2023.11.30. napjáig fizeti meg átutalással eladónak az Erste Banknál vezetett 11600006-00000000-76657779 számú bankszámlájára. Felek megállapodnak abban, hogy a teljes vételár kifizetésének feltétele, hogy eladó hitelt érdemlően igazolja vevő részére, hogy az **Ingatlanok** használatával kapcsolatban közüzemi díjtartozása (víz, gáz elektromos áram, stb.) és társasházi közös költség tartozása nincsen. Amennyiben vevő a vételár kifizetésével 8 napot meghaladó késedelembe esik, úgy ez esetben köteles a hatályos Ptk-ban írt mértékű késedelmi kamatot fizetni eladó részére.

Eladó kifejezetten a fentiekben írt bankszámlára kéri fizetni a teljes vételárat, és az arra történő teljesítést mindenben szerződésszerű teljesítésnek fogadja el. Felek a jelen fejezetben rögzített vételárat az I/1. pontban írt **Ingatlanok** tehermentes vételárának tekintik, vevő kifejezett szándéka arra irányul, hogy az **Ingatlanok** tehermentes tulajdonjogát szerezze meg. Felek a jelen fejezetben írt vételárat az **Ingatlanok** méretével és szerződés szerinti állapotával kifejezetten arányosnak tartják. A Felek a Ptk. 6:98. § (2) bekezdése alapján kizárják mind az Eladó, mind a Vevő feltűnő értékaránytalanságon alapuló megtámadási jogát. A felek rögzítik, hogy a vevő az eladó felé felmerülő bármilyen követelése tekintetében a vételárral, szemben nem rendelkezik beszámítási vagy levonási joggal, így az nem befolyásolhatja a vételárát.

**III. Birtokbaadás, tulajdonjog átszállása**

1./ Felek megállapodnak abban, hogy az **Ingatlanok** birtokbaadására a teljes vételár kifizetését követő 5 munkanapon belül kerül sor, melyről felek jegyzőkönyvet vesznek fel. A birtokbaadástól vevő viseli az **Ingatlanok** terheit, szedi azok hasznait, míg a birtokbaadás napjáig eladó viseli az **Ingatlanok** terheit, szedi azok hasznait. A birtokbaadással a kárveszélyviselés az **Ingatlanok** kapcsán vevőre átszáll. Felek megállapodnak abban, ha és amennyiben eladó a birtokbaadási kötelezettségével 8 napot meghaladó késedelembe esik, úgy ez esetben köteles havi 100.000,- Ft, azaz Egyszázezer forint mértékű jogcímén nélküli helyiség használati díjat fizetni vevő részére a birtokbaadás napjáig.

2**./ Eladó az Ingatlanok vonatkozásában a tulajdonjogát a teljes vételár kifizetéséig fenntartja.** Felek jelen okirat aláírásával már most feltétlen és visszavonhatatlan hozzájárulásukat adják ahhoz, hogy vevő jelen adásvételi szerződést tulajdonjog bejegyzés iránti kérelemként benyújtsa az illetékes kormányhivatalhoz, azzal, hogy az ingatlan-nyilvántartási törvény 47/A § (1) b.) pontja alapján mindkét fél közösen kéri az eljárás függőben tartását az eladó által a jelen szerződés aláírásával egyidejűleg aláírásra kerülő és a teljes vételár kifizetéséig ügyvédi letétbe helyezett tulajdonjog bejegyzési engedély kormányhivatali benyújtásáig, de legfeljebb 4 hónapig.

3./ Eladó jelen szerződés aláírásával egyidejűleg letéti szerződést köt a Hauk Ügyvédi Irodával (6200 Kiskőrös, Szarvas u. 2. II/3., e-mail: [iroda@hauk.hu](mailto:iroda@hauk.hu)), mint letéteményessel, és letétbe helyezi a tulajdonjog átruházáshoz hozzájáruló írásbeli nyilatkozat – bejegyzési engedély - 5 mindenben egyező példányát, azzal, hogy annak tartalma értelmében az adásvételi szerződés tárgyát képező **Ingatlanokra** a tulajdonjog vétel jogcímén 1/1 tulajdoni arányban vevő javára az ingatlan-nyilvántartásba bejegyzésre kerüljön a teljes vételár kifizetését követően.

A letét kiadásának részletes feltételeit felek a letéti szerződésben rögzítik, de már most megállapodnak abban, hogy a letéteményes ügyvéd a teljes vételár megfizetésének igazolt megtörténtét követő 2 munkanapon belül jogosult és köteles kiadni a letéti őrzésből a vevő tulajdonjogának bejegyzéséhez hozzájáruló eladói nyilatkozatot, illetve azt az illetékes kormányhivatal előtt felhasználni vevő érdekében. A teljes vételár megfizetését eladó köteles igazolni a jóváírást követően haladéktalanul, a letéteményes ügyvéd felé e-mailben megküldött egyoldalú nyilatkozatával. Amennyiben erre a teljes vételár kifizetésének megtörténtét követő 3 napon belül nem kerül sor, akkor letéteményes ügyvéd jogosult és köteles a teljesítés igazolásaként elfogadni a mindkét fél által aláírt a teljes vételár kifizetésének tényét is rögzítő birtokbaadási jegyzőkönyvet, vagy a vevő által prezentált, a teljes vételár kifizetést hitelt érdemlően igazoló banki dokumentációt.

**IV. Vegyes rendelkezések**

1./ Felek az okirat aláírásával tudomásul veszik az okiratszerkesztő ügyvéd azon tájékoztatását, mely szerint jelen jogügylet kapcsán a hatályos jogszabályok értelmében energetikai tanúsítványt elkészíttetni nem szükséges, figyelemmel arra, hogy a jelen szerződés tárgyát képező **Ingatlanok** területe együtt és külön-külön sem haladja meg az 50 m2-t.

2./ Felek az okiratszerkesztő ügyvéd tájékoztatását a jelen szerződés kapcsán felmerülő adófizetési, valamint visszterhes vagyonátruházási illeték megfizetésére vonatkozóan megértették, azt tudomásul vették, ennek tudatában írják alá jelen adásvételi szerződést. Felek megállapodnak abban, hogy jelen szerződéssel kapcsolatban felmerülő költségek közül az esetlegesen felmerülő bármilyen adó eladót, míg az igazgatási és szolgáltatási díj, az esetlegesen felmerülő visszterhes vagyonátruházási illeték – melynek mértéke az **Ingatlanok** forgalmi értékének 4%-a –teljes egészében vevőt terheli. Mindkét fél maga állja az általa adott ügyvédi megbízás díját. Az Itv. 5 §(1) b. pontja alapján vevő illetékmentességre jogosult.

3./ Vevő nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv, míg eladó kijelenti, hogy magyarországi székhellyel rendelkező, deviza belföldi gazdasági társaság. Felek egybehangzóan nyilatkozzák, hogy szerződéskötési, valamint tulajdonszerzési korlátozás vagy tilalom alatt nem állnak.

4./ Szerződő felek a Pmt. tv. előírásának megfelelően nyilatkoznak, hogy jelen ügylet során saját nevükben járnak el. Megbízók hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, adataikat a jelen ügylethez kapcsolódó ügyvédi megbízás teljesítése keretében rögzítse, kezelje.

5./ Szerződést kötő felek rögzítik, hogy Kiskőrös Város Képviselő-testülete a ………………...-as számú határozatával a szerződés megkötéséhez hozzájárult, egyúttal felhatalmazta a polgármestert, hogy az adásvételi szerződést, valamint a jogügylettel kapcsolatos egyéb okiratokat (letéti szerződés, birtokbaadási jegyzőkönyv, pénzmosásos adatlap, egyebek, valamint ezek módosításait is) aláírja, a szükséges jognyilatkozatokat megtegye. Felek rögzítik, hogy a képviselőtestületi határozat jelen szerződés azzal össze nem tűzött I. számú mellékletét képezi.

Eladó jogképességét cégkivonattal, képviselőjének aláírási jogosultságát aláírás-mintával igazolja. Eladó képviselője büntető jogi felelősségének tudatában kijelenti, hogy rendelkezik a szükséges felhatalmazással jelen szerződés megkötéséhez, a társaság alapítója az értékesítéshez hozzájárult.

6./ A jelen szerződésben nem szabályozott kérdések tekintetében a Ptk. vonatkozó rendelkezési az irányadóak.

7./ Vevő jelen okirat megszerkesztésével, valamint jelen jogügylet kapcsán a tulajdonosváltozás ingatlan-nyilvántartáson történő átvezetése kapcsán az illetékes kormányhivatal előtt az eljárás során a képviseletével megbízza és meghatalmazza a Hauk Ügyvéd Irodát 6200 Kiskőrös, Szarvas u. 2. II/3., e-mail: [iroda@hauk.hu](mailto:iroda@hauk.hu)), azzal, hogy a megbízást és a meghatalmazást az Ügyvédi Iroda részére Dr. Hauk Gábor ügyvéd az okirat ellenjegyzésével elfogadja.

8./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

9./ Felek rögzítik, hogy okirat 7 példányban készült, melyből felek 1-1 aláírt példányt az okirat aláírásával egyidejűleg átvesznek.

10./ Amennyiben bármelyik fél a szerződésben vállalt kötelezettségével 15 napot meghaladó késedelembe esik, úgy ez esetben a másik fél köteles a késedelembe esett felet 15 napos póthatáridő biztosítása mellett teljesítésére felszólítani. Amennyiben a felszólítás eredménytelenül telik el, úgy ez esetben jogosult a szerződéstől egyoldalú jognyilatkozattal az eredeti állapot helyreállítása mellett elállni. Felek kötelesek a jelen szerződést érintő valamennyi nyilatkozatukat a másik fél, valamint az okiratszerkesztő ügyvéd részére ajánlott postai küldeményként a jelen szerződésben feltüntetett közigazgatási címre eljuttatni azzal, hogy az ajánlott postai küldeményt a feladástól számított ötödik napon felek kézbesítettnek tekintik, független attól, hogy azt a címzett átveszi-e vagy sem.

11./ Felek rögzítik, hogy az **Ingatlanok** – melyek ténylegesen irodák- állagát vevő ismeri, azokat megtekintett állapotban vásárolja meg. Eladónak az **Ingatlanok** kapcsán rejtett hibáról nincs tudomása. Az **Ingatlanokat** eladó kiürített állapotban értékesíti vevő részére.

12./ Felek kijelentik, hogy a jelen szerződés szerződéskötési akaratukat és annak tartalmát teljességében és mindenben megfelelően tartalmazza. Jelen szerződés valamely rendelkezésének esetleges érvénytelensége nem eredményezi a szerződés egyéb részeinek érvénytelenségét. Ilyen esetben a felek az érvénytelenségi ok tudomásukra jutását követően haladéktalanul kötelesek az érvénytelen rendelkezést olyan rendelkezéssel pótolni, amely megfelel a mindenkor hatályos jogszabályoknak és a felek eredeti szerződéskötési akaratának.

13./ Felek jelen szerződésből eredő jogvitáikat elsődlegesen tárgyalásos úton rendezik, ezek sikertelensége esetére a Kiskőrösi Járásbíróság kizárólagos illetékességében állapodnak meg.

14./ Az eladó képviseletében eljáró Marsovszky Balázs György a jelen jogügylet vonatkozásában külön okiratba foglalt meghatalmazással rendelkezik, amely jelen szerződés azzal össze nem tűzött II. számú mellékletét képezi.

15./ Eladó az **Ingatlanokat** dologösszességként, kizárólag együtt kívánja értékesíteni, míg vevő azokat dologösszességként, kizárólag együtt kívánja megvásárolni.

Felek jelen szerződést elolvasás és értelmezést követően, mint akaratukkal mindenben megegyezőt jóváhagyólag írják alá.

Kiskőrös, 2023.11…...

Kiskőrös Város Önkormányzata HORIZONT Handels und Industrie

képv.: Domonyi László Mihály polgármester AG. Magyarországi Fióktelepe

Vevő képv.meghatalmazással Marsovszky Balázs György

Eladó

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem: Pénzügyileg ellenjegyzem:

Dr. Turán Csaba Molnár Éva

jegyző pénzügyi osztályvezető

1. **napirend**

A KISKŐRÖS, KOSSUTH LAJOS ÚT 25. SZÁM ALATTI INGATLAN ADÁSVÉTELE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Magyarországi Baptista Egyház kiskőrösi képviseletében Opauszki György és Kiskőrös város polgármestere egyeztetést folytatott az Egyház tulajdonában lévő Kiskőrös, Kossuth L. út 25. szám alatti ingatlan megvásárlása tárgyában. A Képviselő-testület a 119/2023. számú határozatában kezdeményezte a város rendezési tervének módosítását, melynek részét képezi a Kossuth L. – Damjanich – Mészáros L. utcák által behatárolt telektömb területfelhasználásának módosítása. Az időközben megváltozott ingatlan hasznosítások miatt, a tömbbelső közterületről történő megközelítését, illetve a gyalogos közlekedésre kijelölt terület felhasználását módosítani szükséges. A kiszabályozás módosítása érdekében célszerű az ingatlan megvásárlása.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Nikléczi Gábor,** a Társadalompolitikai Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**148/2023. sz. Képv. test. hat.**

A Kiskőrös, Kossuth Lajos út 25. szám alatti ingatlan adásvétele

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata településfejlesztési, területrendezési közfeladatainak ellátására 20.00.000,-Ft vételáron megvásárolja a Magyarországi Baptista Egyház (1068 Budapest, Benczúr u. 31.) tulajdonát képező Kiskőrös 2446 hrsz-on nyilvántartott 1541 m2 alapterületű, kivett lakóház, udvar rendeltetésű, természetben a Kiskőrös, Kossuth L. út 25. szám alatti ingatlant, a határozat mellékletét képező adásvételi szerződésben foglalt tulajdonjog átruházási feltételekkel.
2. felhatalmazza a polgármestert a határozat melléklete szerinti adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére, a kapcsolódó jognyilatkozatok megtételére.

**Felelős:** polgármester

**Határidő:** értelemszerűen

*Melléklet a 148/2023. sz. Képv. test. határozathoz*

**ADÁSVÉTELI SZERZŐDÉS**

Amely létrejött egyrészről,

**a Magyarországi Baptista Egyház** (székhelye:1068 Budapest, Benczúr u. 31., az egyház nyilvántartási száma: 00013/2012, KSH törzsszáma (statisztikai azonosítója): 19818513-9193, adószáma:19818513-2-42, képviseletében meghatalmazással Opauszki György (szn.: Opauszki György, an.: ….., szül.: …., lakik: ….., szem.az.: ….., adóazonosító jele: ……)) mint **Eladó** – továbbiakban Eladó, és

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **Vevő** – továbbiakban, mint Vevő – között a mai napon az alábbi feltételekkel:

**I. Bevezető rendelkezések**

1./ Eladó kizárólagos tulajdonát képezi a **Kiskőrös, belterület 2446 hrsz.** alatt felvett, valóságban 6200 Kiskőrös, Kossuth Lajos út 25. szám alatt található, kivett lakóház, udvar megjelölésű 1541 m2 összterületű ingatlan – továbbiakban **Ingatlan.**

2./ Eladó eladja, vevő pedig megvásárolja 1/1 tulajdoni arányban az I/1. pontban megjelölt **Ingatlant,** annak valamennyi tartozékával együtt.

3./ Eladó a tulajdonjogát e-hiteles tulajdoni lap másolattal igazolja, egyúttal szavatolja, hogy az **Ingatlan** a jelen pontban írtakon felül per-, igény és tehermentes. Eladó szavatolja, hogy nincs az **Ingatlanon** 3. személynek olyan joga mely annak használatát, birtoklását kizárja, korlátozza, akadályozza. Felek rögzítik, hogy a tulajdoni lap a jelen pontban említetten túl elintézetlen széljegyet, bejegyzett terhet, elidegenítési vagy terhelési tilalmat, illetve egyéb, jelen szerződés létrejöttéhez kapcsolódó releváns jogot vagy tényt nem tartalmaz, illetve azt a felek nem kérik feltüntetni.

Az **Ingatlan** tulajdoni lapján III/2. sorszám alatt a 38570/2001.07.30. számú bejegyző határozat értelmében az **Ingatlan** mindenkori birtokosát illeti a Kiskőrös, belterület 2442 hrsz.-t terhelő vezeték szolgalmi jog szennyvízcsatorna elhelyezésére.

**II. Fizetési feltételek**

1./ Felek az I/1 pontban megjelölt **Ingatlan** kölcsönösen kialkudott vételárát 20.000.000,- Ft-ban, azaz Húszmillió forint összegben határozzák meg. Felek rögzítik, hogy a hatályos jogszabályok értelmében a jogügylet áfamentes értékesítésnek minősül. Eladó a teljes vételárról köteles számlát kiállítani.

2./ Felek megállapodnak abban, hogy vevő a teljes vételárat legkésőbb 2024.01.31. napjáig fizeti meg átutalással eladónak a K&H Banknál vezetett 10400621-49575357-55501021 számú bankszámlájára. Felek megállapodnak abban, hogy a teljes vételár kifizetésének feltétele, hogy eladó hitelt érdemlően igazolja vevő részére, hogy az **Ingatlan** használatával kapcsolatban közüzemi díjtartozása (víz, gáz elektromos áram, szennyvíz) nincsen. Amennyiben vevő a vételár kifizetésével 8 napot meghaladó késedelembe esik, úgy ez esetben köteles a hatályos Ptk.-ban írt mértékű késedelmi kamatot fizetni eladó részére.

Eladó kifejezetten a fentiekben írt bankszámlára kéri fizetni a teljes vételárat, és az arra történő teljesítést mindenben szerződésszerű teljesítésnek fogadja el. Felek a jelen fejezetben rögzített vételárat az I/1. pontban írt **Ingatlan** tehermentes vételárának tekintik, vevő kifejezett szándéka arra irányul, hogy az **Ingatlan** tehermentes tulajdonjogát szerezze meg. Felek a jelen fejezetben írt vételárat az **Ingatlan** méretével és szerződés szerinti állapotával kifejezetten arányosnak tartják. A Felek a Ptk. 6:98. § (2) bekezdése alapján kizárják mind az Eladó, mind a Vevő feltűnő értékaránytalanságon alapuló megtámadási jogát.

A felek rögzítik, hogy a vevő az eladó felé felmerülő bármilyen követelése tekintetében a vételárral, szemben nem rendelkezik beszámítási vagy levonási joggal, így az nem befolyásolhatja a vételárát.

**III. Birtokbaadás, tulajdonjog átszállása**

1./ Felek megállapodnak abban, hogy az **Ingatlan** birtokbaadására a teljes vételár kifizetését követő 8 napon belül kerül sor, melyről felek jegyzőkönyvet vesznek fel. A birtokbaadástól vevő viseli az **Ingatlan** terheit, szedi annak hasznait, míg a birtokbaadás napjáig eladó viseli az **Ingatlan** terheit, szedi annak hasznait. A birtokbaadással a kárveszélyviselés az **Ingatlan** kapcsán vevőre átszáll. Felek tudomásul veszik, hogy a birtokbaadás során felek részéről meghatalmazottaik járnak el.

Vevő a birtokbaadást követően köteles a közüzemi mérőórák átjegyeztetéséről 45 napon belül gondoskodni, melyhez eladó feltétlen és visszavonhatatlan hozzájárulását adja, egyúttal meghatalmazza a vevőt, hogy eladót a közüzemi szolgáltatók előtt a mérőórák átírása során teljes jogkörrel képviselje.

Felek megállapodnak abban, ha és amennyiben eladó a birtokbaadási kötelezettségével 8 napot meghaladó késedelembe esik, úgy ez esetben köteles napi 20.000,- Ft, azaz húszezer forint mértékű jogcímén nélküli lakáshasználati díjat fizetni vevő részére a birtokbaadás napjáig.

2**./ Eladó a tulajdonjogát a teljes vételár kifizetéséig fenntartja.** Felek jelen okirat aláírásával már most feltétlen és visszavonhatatlan hozzájárulásukat adják ahhoz, hogy vevő jelen adásvételi szerződést tulajdonjog bejegyzés iránti kérelemként benyújtsa az illetékes kormányhivatalhoz, azzal, hogy az ingatlan-nyilvántartási törvény 47/A § (1) b.) pontja alapján mindkét fél közösen kéri az eljárás függőben tartását az eladó által a jelen szerződés aláírásával egyidejűleg aláírásra kerülő és a teljes vételár kifizetéséig ügyvédi letétbe helyezett tulajdonjog bejegyzési engedély kormányhivatali benyújtásáig, de legfeljebb 4 hónapig.

3./ Eladó jelen szerződés aláírásával egyidejűleg letéti szerződést köt a Hauk Ügyvédi Irodával (6200 Kiskőrös, Szarvas u. 2. II/3., e-mail: [iroda@hauk.hu](mailto:iroda@hauk.hu)), mint letéteményessel, és letétbe helyezi a tulajdonjog átruházáshoz hozzájáruló írásbeli nyilatkozat – bejegyzési engedély - 5 mindenben egyező példányát, azzal, hogy annak tartalma értelmében az adásvételi szerződés tárgyát képező **Ingatlanra** a tulajdonjog vétel jogcímén 1/1 tulajdoni arányban vevő javára az ingatlan-nyilvántartásba bejegyzésre kerüljön a teljes vételár kifizetését követően.

A letét kiadásának részletes feltételeit felek a letéti szerződésben rögzítik, de már most megállapodnak abban, hogy a letéteményes ügyvéd a teljes vételár megfizetésének igazolt megtörténtét követő 2 munkanapon belül jogosult és köteles kiadni a letéti őrzésből a vevő tulajdonjogának bejegyzéséhez hozzájáruló eladói nyilatkozatot, illetve azt az illetékes kormányhivatal előtt felhasználni vevő érdekében. A teljes vételár megfizetését eladó köteles igazolni a jóváírást követően haladéktalanul, a letéteményes ügyvéd felé e-mailben megküldött egyoldalú nyilatkozatával. Amennyiben erre a teljes vételár kifizetésének megtörténtét követő 3 napon belül nem kerül sor, akkor letéteményes ügyvéd jogosult és köteles a teljesítés igazolásaként elfogadni a mindkét fél által aláírt a teljes vételár kifizetésének tényét is rögzítő birtokbaadási jegyzőkönyvet, vagy a vevő által prezentált, a teljes vételár kifizetést hitelt érdemlően igazoló banki dokumentációt.

**IV. Vegyes rendelkezések**

1./ Felek az okirat aláírásával tudomásul veszik az okiratszerkesztő ügyvéd azon tájékoztatását, mely szerint jelen jogügylet kapcsán a hatályos jogszabályok értelmében kötelező energetikai tanúsítványt készíttetni. Vevő jelen okirat aláírásával egyidejűleg elismeri, hogy a HET-01479845 számú energetikai tanúsítványt eladó a jelen okirat aláírását megelőzően a részére átadta.

2./ Felek az okiratszerkesztő ügyvéd tájékoztatását a jelen szerződés kapcsán felmerülő adófizetési, valamint visszterhes vagyonátruházási illeték megfizetésére vonatkozóan megértették, azt tudomásul vették, ennek tudatában írják alá jelen adásvételi szerződést.

Felek megállapodnak abban, hogy jelen szerződéssel kapcsolatban felmerülő költségek közül az esetlegesen felmerülő bármilyen adó eladót, míg az igazgatási és szolgáltatási díj, az esetlegesen felmerülő visszterhes vagyonátruházási illeték – melynek mértéke az **Ingatlan** forgalmi értékének 4%-a –teljes egészében vevőt terheli. Mindkét fél maga állja az általa adott ügyvédi megbízás díját. Az Itv. 5 §(1) b. pontja alapján vevő illetékmentességre jogosult.

3./ Vevő nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv, míg eladó kijelenti, hogy magyarországi székhellyel rendelkező, az Országgyűlés által bevett és az egyházakkal való kapcsolattartás koordinációjáért felelős miniszter által nyilvántartásba vett egyház. Felek egybehangzóan nyilatkozzák, hogy szerződéskötési, valamint tulajdonszerzési korlátozás vagy tilalom alatt nem állnak.

4./ Szerződő felek a Pmt. tv. előírásának megfelelően nyilatkoznak, hogy jelen ügylet során saját nevükben járnak el. Megbízók hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, adataikat a jelen ügylethez kapcsolódó ügyvédi megbízás teljesítése keretében rögzítse, kezelje.

5./ Szerződést kötő felek rögzítik, hogy Kiskőrös Város Képviselő-testülete a ………………...-as számú határozatával a szerződés megkötéséhez hozzájárult, egyúttal felhatalmazta a polgármestert, hogy az adásvételi szerződést, valamint a jogügylettel kapcsolatos egyéb okiratokat (letéti szerződés, birtokbaadási jegyzőkönyv, pénzmosásos adatlap, egyebek, valamint ezek módosításait is) aláírja, a szükséges jognyilatkozatokat megtegye. Felek rögzítik, hogy a képviselőtestületi határozat jelen szerződés azzal össze nem tűzött I. számú mellékletét képezi.

Eladó jogképességét a Miniszterelnökség Egyházi Koordinációs és Kapcsolattartási Főosztálya által kiállított kivonattal, képviseletét ellátó személy aláírási jogosultságát aláírási mintával igazolja. Eladó képviselője büntető jogi felelősségének tudatában kijelenti, hogy rendelkezik a szükséges felhatalmazással jelen szerződés megkötéséhez.

6./ A jelen szerződésben nem szabályozott kérdések tekintetében a Ptk. vonatkozó rendelkezési az irányadóak.

7./ Vevő jelen okirat megszerkesztésével, valamint jelen jogügylet kapcsán a tulajdonosváltozás ingatlan-nyilvántartáson történő átvezetése kapcsán az illetékes kormányhivatal előtt az eljárás során a képviseletével megbízza és meghatalmazza a Hauk Ügyvéd Irodát 6200 Kiskőrös, Szarvas u. 2. II/3., e-mail: [iroda@hauk.hu](mailto:iroda@hauk.hu)), azzal, hogy a megbízást és a meghatalmazást az Ügyvédi Iroda részére Dr. Hauk Gábor ügyvéd az okirat ellenjegyzésével elfogadja. Az ügylet során eladót Dr. Frank Edit (1122 Budapest Maros utca 7.) ügyvéd képviseli.

8./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

9./ Felek rögzítik, hogy okirat 7 példányban készült, melyből felek 1-1 aláírt példányt az okirat aláírásával egyidejűleg átvesznek.

10./ Amennyiben bármelyik fél a szerződésben vállalt kötelezettségével 15 napot meghaladó késedelembe esik, úgy ez esetben a másik fél köteles a késedelembe esett felet 15 napos póthatáridő biztosítása mellett teljesítésére felszólítani. Amennyiben a felszólítás eredménytelenül telik el, úgy ez esetben jogosult a szerződéstől egyoldalú jognyilatkozattal az eredeti állapot helyreállítása mellett elállni. Felek kötelesek a jelen szerződést érintő valamennyi nyilatkozatukat a másik fél, valamint az okiratszerkesztő ügyvéd részére ajánlott postai küldeményként a jelen szerződésben feltüntetett közigazgatási címre eljuttatni azzal, hogy az ajánlott postai küldeményt a feladástól számított ötödik napon felek kézbesítettnek tekintik, független attól, hogy azt a címzett átveszi-e vagy sem.

11./ Felek rögzítik, hogy az **Ingatlanon** egy lakóház felépítmény található, melynek állagát vevő ismeri, azt megtekintett állapotban vásárolja meg. Eladónak az **Ingatlan** kapcsán rejtett hibáról nincs tudomása. Az **Ingatlanon** található lakóházat eladó kiürített állapotban értékesíti vevő részére.

12./ Felek kijelentik, hogy a jelen szerződés szerződéskötési akaratukat és annak tartalmát teljességében és mindenben megfelelően tartalmazza. Jelen szerződés valamely rendelkezésének esetleges érvénytelensége nem eredményezi a szerződés egyéb részeinek érvénytelenségét. Ilyen esetben a felek az érvénytelenségi ok tudomásukra jutását követően haladéktalanul kötelesek az érvénytelen rendelkezést olyan rendelkezéssel pótolni, amely megfelel a mindenkor hatályos jogszabályoknak és a felek eredeti szerződéskötési akaratának.

13./ Felek jelen szerződésből eredő jogvitáikat elsődlegesen tárgyalásos úton rendezik, ezek sikertelensége esetére a Kecskeméti Törvényszék kizárólagos illetékességében állapodnak meg.

14./ Jelen okirat II. számú mellékletét képezi az eladó képviseletében eljáró Opauszki György teljes bizonyító erejű magánokiratba foglalt meghatalmazása.

Felek jelen szerződést elolvasás és értelmezést követően, mint akaratukkal mindenben megegyezőt jóváhagyólag írják alá.

Kiskőrös, 2023.11…...

Kiskőrös Város Önkormányzata Magyarországi Baptista Egyház

képv.: Domonyi László Mihály polgármester képv.: meghatalmazottként Opauszki György

Vevő Eladó

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem: Pénzügyileg ellenjegyzem:

Dr. Turán Csaba Molnár Éva

jegyző pénzügyi osztályvezető

1. **napirend**

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

**Domonyi László polgármester** ismertette a következő hetek programjait. Tájékoztatta a lakosságot, hogy a Központi Statisztikai Hivatal egyéni gazdaságok összeírását végzi, kérte a gazdák együttműködését. Elmondta, hogy a következő testületi ülés várható időpontja 2023. december 13.

További hozzászólás nem volt, így **Domonyi László polgármester** az ülést 15:45 órakor bezárta.

Kmf.

Domonyi László dr. Turán Csaba

polgármester jegyző